Ahmad Idham Bakal Hasilkan Impak Maksima 2

Pengarah Ahmad Idham dilaporkan akan menghasilkan sekuel filem Impak Maksima yang pernah ditayangkan pada tahun 2017. Filem aksi lumba kereta itu merupakan antara karya Ahmad Idham yang mendapat kutipan mencecah jutaan ringgi iaitu sebanyak RM2 juta

Menurut laporan akhbar Harian Metro, pengarahnya, Ahmad Idham Nadzri, berkata ramai peminat filem genre permotoran terutama ‘drifting’ bertanya bilakah filem Impak Maksima 2 mahu difilemkan?

“Entah kenapa tiba-tiba ramai yang bertanya mengenai perkara ini sehinggakan ada yang menghantar pesanan secara peribadi di laman sosial saya. “Buat masa ini, barisan pelakon asal seperti (Datuk Seri) Eizlan Yusof, Cat Farish dan Awal sudah bersetuju dan hanya menunggu skrip ini siap,” – Ahmad Idham

Untuk sekuel kali ini ini, Ahmad Idham turut meletakkan pelakon Hairul Azreen dan Achey Bochey antara watak utama.

Katanya, skrip filem aksi itu kini dalam proses akhir bagi memastikan jalan cerita serta aksi yang ditawarkan lebih kemas dan padat.

Selepas kejayaan filem Impak Maksima, dua buah siri televisyen yang diadaptasikan dari filem telah dihasilkan antaranyan Impak Maksima the Series pada 2008 dan Rempit vs Impak Maksima pada 2009 dan pementasan muzikal Impak Maksima The Musical di Istana Budaya.


Setiap filem yang dihasilkan kadang-kala akan menyentuh sensitiviti seseorang atau sesebuah negara, sama ada secara sengaja ataupun tidak. Terdapat juga filem yang mana jalan ceritanya tidak sesuai untuk ditonton oleh penonton bawah umur kerana memaparkan adegan ranjang ataupun terlampau ganas dan kejam.

Selain itu juga, filem-filem yang dihasilkan boleh digunakan sebagai alat propaganda sesebuah negara dengan tujuan untuk memberi kesan psikologi kepada rakyat, pemimpin atau sesebuah organisasi. Atas sebab-sebab itu, setiap filem akan ditapis terlebih dahulu bagi mengelakkan ia memberi kesan buruk kepada penonton di sesebuah negara.

Tetapi terdapat juga beberapa buah filem yang diharamkan oleh sesetengah negara atas sebab-sebab yang tidak munasabah. Disini kami senaraikan 8 Filem Yang Diharamkan Atas Alasan Yang Pelik

1. E.T – The Extra Terrestrial – Ban di Sweden

Filem arahan Steven Spielberg mengisahkan tentang seorang budak lelaki dan rakannya yang merupakan makhluk asing dari planet lain. Filem ini berjaya mencapai beberapa kejayaan besar sama ada dari segi keuntungan dan di acara penyampaian anugerah berprestij. Apa yang penting, filem arahan Spielberg ini telah menyampaikan mesej dan kesan yang cukup mendalam kepada penonton.

Di negara Sweden, filem ini telah diharamkan untuk ditonton oleh kanak-kanak dibawah usia 11 tahun kerana watak orang dewasa dalam filem ini dianggap musuh kepada kanak-kanak. Hairan ya, filem ini adalah filem untuk kanak-kanak tetapi kanak-kanak di Sweden tidak dibenarkan untuk menonton filem E.T

2. The Simpsons Movie – Ban di Myanmar

2. The Simpsons Movie – Ban di Myanmar

Kartun The Simpsons adalah antara siri kartun yang terkenal di Amerika. Kartun ini sangat terkenal kerana penyampaian humor / lawak yang berbaur politik dalam setiap rancangan mereka.  Pada tahun 2007, siri kartun ini telah difilemkan dengan judul The Simpsons Movie dan telah ditayangkan diseluruh dunia termasuk Malaysia.

Tetapi terdapat satu negara yang mengharamkan filem ini.. iaitu Myanmar. Bukan disebabkan lawak politik mereka, tetapi kerana kulit karakter kartun yang berwarna kuning.

Semasa filem ini ditayangkan, negara Myanmar sedang diperintah oleh Aung San Suu Yi. Musuh politiknya adalah dari parti politik National League of Democracy yang mana warna rasmi parti politik itu adalah Merah dan Kuning. Pemimpin kerajaan Myanmar menganggap filem ini mempromosi parti politik pihak lawan secara tidak langsung, hanya kerana karakter kartun filem The Simpsons berwarna kuning.

3. 2012 – Ban di Korea Utara

3. 2012 – Ban di Korea Utara

2012 ini adalah antara filem terbesar yang ditayangkan pada tahun 2009. Bagaimanapun, filem arahan Roland Emmerich ini tidak dialu-alukan di negara Korea Utara.

Ini disebabkan pada tahun 2009, ia merupakan hari jadi ke-100 bekas pemimpin negara tersebut iaitu Kim Il Sung dan mereka sedang meraikan hari jadi ulangtahun pemimpin mereka. Disebabkan tidak mahu hari keraian mereka diganggu dengan pekara-pekara negatif, mereka telah mengharamkan filem 2012 kerana beranggapan terlampau banyak pekara negatif dalam filem tersebut.

Kebanyakkan penonton seluruh dunia menganggap filem 2012 sebagai mengarut, dan tidak mengambil serius gambaran kiamat yang akan berlaku, tetapi tidak bagi pemimpin Korea Utara, mereka menganggap ianya sebagai satu pekara yang cukup serius.

4. Blue Jasmine – Ban di India

4. Blue Jasmine – Ban di India

Pada tahun 2013, filem arahan Woody Allen, Blue Jasmine telah mengondol sejumlah besar anugerah yang dipertandingkan termasuklah anugerah Oscar. Dengan kejayaan tersebut, pastinya filem ini sangat berkualiti tinggi untuk disaksikan penonton diseluruh dunia. Tetapi tidak di negara India.

India telah mengharamkan filem ini hanya kerana satu benda, menayangkan watak yang sedang merokok. Hanya disebabkan dua babak pendek sahaja yang menunjukkan watak sedang merokok, kerajaan India terus bertindak mengharamkan filem ini dari  mengambil inisiatif untuk memotong babak tersebut.

5. The Interview – Ban di Korea Utara

The Interview mengisahkah dua wartawan yang diupah oleh CIA untuk membunuh diktator Korea Utara, Kim Jong Un. Filem ini mendapat respond pemimpin negara tersebut yang mengarahkan hukuman bunuh atau penjara seumur hidup jika didapati memiliki atau menonton filem The Interview.

6. Back To The Future – Ban di China

Pengembaraan Marty McFly dengan Doc Brown tidak mendapat sambutan dari negara yang paling ramai penduduk di dunia iaitu China. Filem klasik ‘time-travel’ ini menjadi kegemaran di kalangan penggemar filem di mana sahaja, tetapi tidak China. Sebabnya mudah, topik penggembaraan masa sangat tidak sesuai untuk dibincangkan dan ianya “tidak menghormati sejarah”.

Apapun alasannya, ia tidak mengahalang Avengers: Endgame untuk ditayangkan di sana walaupun filem MCU itu bertemakan penggembaraan masa.

7. Barney’s Great Adventure – Ban di Malaysia

Karakter Barney’s menjadi kegemaran banyak kanak-kanak di seluruh dunia, termasuklah Malaysia. Tetapi yang menghairankan, filem Barney’s Great Adventure telah diharamkan disini.

Sebabnya? tiada penjelasan yang jelas, hanya sekadar “tidak sesuai untuk ditonton oleh kanak-kanak”. Jika anda pernah menonton filem ini, mungkin boleh kongsikan sebab kenapa ia di ban di Malaysia.

8. Pirates Of The Caribbean: Dead Man’s Chest – Ban di China

China sememangnya mempunyai syarat penapisan yang sangat pelik, salah satunya apa yang disebut sebagai ‘tahyul’. Ada banyak alasan yang diberikan mengapa ini berlaku, tetapi salah satu sebabnya adalah penghinaan terhadap hantu.

Secara harfiah, mana-mana filem yang menampilkan hantu sangat berpotensi untuk di ban. Salah satu filem yang mengalami nasib ini adalah filem Pirates of the Caribbean: Dead Man’s Chest.

Semuanya disebabkan oleh adegan yang memaparkan beberapa hantu yang agak seram. Disebabkan satu adegan sahaja, filem yang berdurasi dua jam setengah ini telah dihalang dari tayangan di pawagam di China.


Ryan Reynold Bayangkan Cable Mungkin Datang Dari Masa Hadapan Dalam Filem Deadpool 2

Minggu ini menjadi minggu paling tragik dalam team produksi Deadpool 2 apabila pelakon lagak ngeri mereka terbunuh semasa melakukan satu babak aksi untuk filem berkenaan. Walaupun tragedi tersebut melibatkan kematian, jadual pengambaran tetap diteruskan dan tiada penangguhan tarikh tayangan filem Deadpool 2.

Ryan Reynold yang sedang mempromosikan filem terbaru beliau bersama Samuel L. Jackson, The Hitman’s Bodyguard telah ditanya oleh wartawan sama ada akan terdapat “time travel” dalam filem Deadpool 2 akan datang.

Ryan membayangkan mungkin akan ada babak “time travel” yang melibatkan watak yang dilakonkan oleh Josh Brolin, Cable.

Malah Ryan juga memberitahu wartawan bahawa mereka akan tahu tidak lama lagi. Tidak dapat dipastikan sama ada Ryan bermaksud trailer Deadpool 2 atau kemungkinan mereka akan dedahkan sedikit details mengenai Deadpool 2 di media.

“Your answers will all be, they’ll be soon. They’ll be coming soon.”

Seperti yang kita semua tahu, Cable merupakan anak kepada Cyclops dan Madelyne Pryor dan kemudiannya telah dihantar ke masa hadapan semasa bayi disebabkan penyakit misteri dan kembali ke masa sekarang melalui pengembaraan masa.

Tambahan pula, gambar rasmi yang memaparkan penampilan Cable dalam Deadpool 2 banyak memberi petunjukan bahawa karakter tersebut datang dari masa hadapan.

Kita tunggu apa yang bakal didedahkan oleh Ryan Reynold mengenai filem Deadpool 2 nanti.


Anime BLEACH: THOUSAND-YEAR BLOOD WAR Akan Menemui Penonton Tahun Hadapan

Selepas 8 tahun menyepi, siri anime Bleach akan kembali kembali menemui penonton pada tahun 2021 dan akan berdasarkan dari arc terakhir siri manga kegemaran ramai berjudul Thousand-Year Blood War.

Berita mengenai anime terbaru itu didedakan dalam keluaran terbaru Weekly Shonen Jump. Tite Kubo telah memulakan Bleach dalam Weekly Shonen Jump pada 2001, dan akan menyambut ulangtahun ke-20 pada 2021.

Setakat ini tidak dipastikan studio mana yang akan menghasilkan anime terbaru Bleach, sama ada Studioe Pierrot atau studio yang baru. Butiran lanjut dijangka akand didedahkan dalam ‘livestream’ istimewa Bleach pada 21 Mac ini.

Projek terbaru ini sepatutnya didedahkan dalam konvensyen AnimeJapan di Tokyo, tetapi acara tersebut dibatalkan disebabkan pandemik Covid-19.


Val Kilmer Sah Kembali Bawakan Watak Iceman Dalam Filem Top Gun 2

Minggu lepas, aktor Tom Cruise telah mendedahkan gambar pertama yang menandakan penggambaran filem sekuel Top Gun sudahpun bermula. Terbaru, laporan dari laman web The Wrap mengesahkan, Val Kilmer akan kembali dalam filem tersebut sebagai Tom “Iceman” Kazansky” ‘musuh’ kepada Maverick lakonan Tom Cruise.

Pada tahun 2015, Val Kilmer mengesahkan beliau telah menerima tawaran untuk kembali dalam filem Top Gun 2, dan aktor tersebut menerima tawaran tersebut tanpa membaca skrip terlebih dahulu.

Top Gun 2 menyaksikan Tom Cruise sekali lagi bekerjasama dengan pengarah Joseph Kosinski selepas filem Oblivion (2013). Manakala Peter Craig, Justin Marks dan Eric Warren Singer bertindak selaku penulis lakonlayar untuk filem kedua ini.

Studio Paramount Pictures telah mengumumkan tarikh rasmi tayangan filem Top Gun 2 iaitu pada 12 Julai 2019


Review Drama Korea: Six Flying Dragons (2016)

Terkejut? inilah antara 2 drama (termasuk A Tree With Deep Roots) Shin Se Kyung aku tengok sampai habis. Dalam drama ni dia pelengkap cerita je. Bila watak dia keluar aku buat² sapu sampah, lastik burung, pancing ikan. Kakakaka. Yoo Ah In padu betul dalam drama ni. Lakonan dia sahaja dah banyak dapat mata dari aku.

Drama ini mengisahkan tentang permulaan asal pembentukan sebuah dinasti di Korea yang bernama ‘JOSEON’ dan “6 naga” yang berperanan dalam pembentukan negara baru. Ahli politik yang penuh dengan semangat, Jung Do Jeon (Kim Myung Min) ingin mengubah pemerintahan Goryeo yang telah “membusuk” dan ingin memulakan dinasti baru dan pemerintahan dengan Jeneral Yi Seong-Gye (Cheon Heo Jin) yang baik sebagai Maharaja.

Namun, terdapat anak lelaki Yi Seong-Gye, Yi Bang-Won (Yoo Ah In), yang paling berkait dengan impian Jung Do Jeon, dan yang juga akan menjadi saingan terbesar Jung Do Jeon. Pejuang yang berani, perisik yang berbakat, dan ahli politik yang bercita-cita bergabung bersama untuk menentang korupsi politik dan organisasi misteri yang berbahaya. Namun sikap Yi Bang-Won yang mempunyai satu keinginan yang kuat membawa garis pemisah yang mana dapat mengancam dan memusnahkan kelompok itu.

Drama ini 700 tahun setelah “The Great Queen Seon Deok”. Drama ini seperti prekuel dari drama “A Tree With Deep Roots” (2011). 2 drama ini dikerjakan oleh pasukan yang sama dan penulis yang sama. Drama ini dengan latar belakang epik dalam menggulingkan kerajaan lama, drama ini menyampaikan lebih daripada sekadar kisah politik mengenai perubahan dinasti tetapi perjalanan yang mengerikan dalam mencapai sasaran, penuh emosi dan sengketa. Terdapat banyak karakter bos dalam drama ini, yang berjuang sama ada dengan pedang, akal mereka, atau tenaga mereka.

Drama ini wajib ditonton oleh mereka yang menggemari drama berlatarkan sejarah/zaman dahulukala , dan yang suka dengan pertarungan aksi seni mempertahankan diri.


Koleksi Iklan Hari Raya Aidilfitri 2017

Ketika artikel ini ditulis, lebih kurang 5 hari lagi umat Islam akan menyambut Hari Raya Aidilfitri. Iklan-iklan Hari Raya memang antara yang menarik dan yang ditunggu-tunggu untuk disaksikan sebelum tibanya Aidilfitri, ada iklan raya yang hanya disiarkan di media sosial sahaja, dalam kaca tv tak ada. Setakat ini iklan raya Petronas belum disiarkan lagi.

Koleksi Iklan Hari Raya 2017 :


Zachary Levi Menggantikan Tempat Mel Gibson Dalam Chicken Run: Dawn of the Nugget, Tonton Trailer Pertama Disini

Dua dekad selepas menganjurkan misi melarikan diri, wira-wira Chicken Run bakal membuat kemunculan semula pada penghujung tahun ini.

Sekuel klasik ‘stop-motion’ yang telah lama ditunggu-tunggu, Chicken Run: Dawn of the Nugget, telah ditetapkan tayangan di Netflix pada 15 Disember ini. Trailer pertama juga telah dikeluarkan dan anda boleh lihatnya dibawah:

Dalam trailer tersebut, kita mengentahui cabaran yang bakal di hadapi Ginger dan Rocky apabila mereka bertembung dengan musuh yang dikenali iaitu Melisha Tweedy atau lebih dikenali sebagai Mrs.

Mrs. Tweedy akan disuarakan legenda teater, filem dan televisyen Miranda Richardson. Turut menyertai berisan pelakon suara ialah Peter Serafinowicz sebagai Reginald Smith.

Bintang Shazam! Zachary Levi akan menggantikan tempat Mel Gibson sebagai Rocky dan bintang Last of Use Bella Ramsey membawa watak baru Molly. Pelakon-pelakon suara yang lain terdiri daripada Jane Horrocks, Imelda Staunton, Lynn Ferguson, Josie Sedgwick-Davies, David Bradley, Romesh Ranganathan, Daniel Mays, dan Nick Mohammed.

Filem pertama Chicken Run, yang ditayangkan pada 2000 telah mengutip AS$225 juta, sekaligus menjadi animasi stop-motion paling laris sepanjang zaman.


Kevin Fiege Mahu Ryan Coogler Dalam Sekuel Black Panther

Dengan mendapat respon positif dari pengkritik serta diramal akan mendapat kutipan tertinggi pada minggu pembukaan, dijangkakan filem superhero kulit hitam pertama Marvel Cinematic Universe akan mendapat sekuel.

Semasa ditemuramah oleh laman hiburan Variety, presiden Marvel Studio, Kevin Feige ditanyakan oleh wartawan adakah lebih banyak cerita mengenai Black Panther akan disampaikan kepada penonton, Feige mendedahkan mereka berminat untuk melebarkan lagi kisah Black Panther di layar perak.

“We always say we work on one movie at a time. If you have any good ideas, put it in the movie you’re making. If you don’t, you might not be able to make another one. That said, Panther has been around for more than half a century in the comic books and there are many, many stories to tell.”

Selain itu juga, beliau ditanya adakah pengarah dan penulis filem ini iaitu Ryan Coogler akan kembali mengarahkan filem seterusnya, Kevin Fiege memberi jawapan bahawa mereka berharap pengarah tersebut akan kembali untuk mengarahkan filem kedua.

Kepada peminat Marvel, adakah anda mahu lebih cerita tentang Black Panther dalam dunia sinematik Marvel? berikan pendapat anda diruangan komen.

*Black Panther telah memulakan tayangan di Malaysia dan anda boleh baca review filem Black Panther dari kami dengan klik pautan ini.


Sam Raimi Dedahkan Perancangan Filem Terbaru Evil Dead

Siri televisyen Ash vs. Evil Dead mungkin dibatalkan, tetapi peminat francais Evil Dead boleh bergembira apabila Sam Raimi – pengarah trilogi dan penerbit siri televisyen Evil Dead – mendedahkan bahawa perancangan filem terbaru Evil Dead kini sudah bermula.

Pengarah tersebut berkata demikian ketika ditemubual Bloody – Disgusting untuk mempromosikan filem terbaru terbitan beliau berjudul Crawl.

Sam Raimi berkata, dia, Bruce Campbell (pelakon asal Evil Dead) dan penerbit, Rob Tapert kini sedang membincangkan idea untuk menghasilkan filem terbaru Evil Dead.

“We’d like to make another Evil Dead feature and in fact we’re working on some ideas right now.”

Ketika ditanya mengenai hala tuju filem keempat Evil Dead, Raimi mendedahkan, dia gembira jika Bruce Campbell kembali dari persaraannya dan berpeluang meneruskan siri asal Evil Dead. Dia juga memberitahu, sekirannya Campbel tetap mahu bersara, dia mungkin akan bekerjasama dengan Fede Álvarez untuk menghasilkan sekuel Evil Dead (2013).

Bagaimanapun, Raimi tidak mahu mendedahkan pilihan ketiganya, dia sekadar memberitahu agar menunggu sekurang-kurangnya 6 bulan lagi untuk mengentahui perkembangan projek terbarunya itu

Apapun kita nantikan perkembangan filem terbaru Evil Dead. Cuma sekadar bertanya, adakah anda teruja melihat filem terbaru Evil Dead dihasilkan?


Mamat Khalid Buat Kajian Selama 18 Tahun Untuk Filem Terbaru

Pengarah filem tersohor Mamat Khalid mendedahkan beliau mengambil masa lama iaitu selama 18 tahun untuk melakukan kajian untuk menghasilkan filem terbarunya yang merupakan sebuah filem epik berjudul “Pasir Salak”.

Filem tersebut mengisahkan tentang sejarah kebangkitan orang Melayu menentang penjajah British.

“Saya sebenarnya minat tentang sejarah Melayu, dan Pasir Salak antara salah satu subjek yang mempunyai pelbagai kisah boleh diketengahkan.”
“Sejak tahun 1998 saya buat kajian tentang Pasir Salak dan mengambil masa lama sebelum memutuskan untuk hasilkan filemnya kerana banyak perkara perlu diperhalusi berhubung fakta. Tetapi selepas 18 tahun membuat kajian, saya yakin dengan semua maklumat yang diperolehi sebelum memulakan penggambaran,” Mamat Khalid

Menurut pengarah “Hantu Kak Limah Balik Rumah” ini lagi, filem terbarunya ini mendapat sokongan dan kerjasama daripada Perbadanan Kemajuan Filem Nasional Malaysia (FINAS) dan kerajaan negeri Perak.

Dalam pada itu, bercerita lanjut mengenai filem “Pasir Salak”, pengarah berusia 53 tahun itu berkata beliau akan memperlihatkan tentang pahlawan-pahlawan Melayu lain yang menyumbang kepada sejarah Pasir Salak yang belum pernah diketahui sebelum ini.

Membuatkan filem ini menjadi salah sebuah filem paling ditunggu-tunggu adalah barisan pelakonnya yang terdiri daripada pelakon handal seperti Datuk Rahim Razali, Datuk M. Nasir, Datuk Ahmad Tarmimi Siregar, Hasnul Rahmat, Khir Rahman, Nam Ron, Bront Palarae dan Soffi Jikan.

Sementara itu, filem yang dijangka akan menelan belanja sebanyak RM5 juta ini akan memulakan penggambaran pada tahun hadapan.


Trailer “Stranger Things” Musim 4 Jld. 2 Goda Penamat Yang Dramatik

Trailer rasmi Stranger Things Musim 4 Jilid 2 telah dilancarkan Netflix dan ia menggoda pertempuran besar yang bakal berlaku di antara Eleven dan Vecna.

Siri hit Netflix ini akan kembali pada 1 Julai nanti. Anda boleh tonton trailer Stranger Things Musim 4 Jilid 2 dibawah:

Stranger Things berlatarkan tahun 1980an di sebuah pekan fiksyen Hawkins, Indiana. Apabila seorang budak muda hilang, bandar kecil itu membongkar misteri yang melibatkan eksperimen rahsia, kuasa supernatural yang menakutkan dan seorang kanak-kanak perempuan yang pelik

Siri ini dibarisi pelakon seperti Winona Ryder, David Harbour, Millie Bobby Brown, Finn Wolfhard, Noah Schnapp, Gaten Matarazzo, Caleb McLaughlin, Natalia Dyer, Joe Keery, Charlie Heaton, Sadie Sink, Maya Hawke, Priah Ferguson, Cara Buono, dan Brett Gelman.

Musim 4 akan memperkenalkan beberapa karakter baru termasuklah dari bintang Nightmare on Elm Street, Robert Englund sebagai Victor Creel, Jamie Campbell Bower sebagai Peter Ballard, Eduardo Franco sebagai Argyle, Joseph Quinn sebagai Eddie Munson, Sherman Augustus sebagai Lt. Kolonel Sullivan, Mason Dye sebagai Jason Carver, Nikola Djuricko sebagai Yuri, Tom Wlaschiha sebagai Dmitri, Myles Truitt sebagai Patrick, Regina Ting Chen sebagai Cik Kelly, dan Grace Van Dien sebagai Chrissy.

Stranger Things dicipta dan diterbitkan oleh Matt dan Ross Duffer, yang turut berkhidmat sebagai showrunners. Penerbit eksekutif adalah Shawn Levy, Dan Cohen dan Lain Patterson.

Anda boleh strim kesemua musim Stranger Things di Netflix.


Sony Umum Tarikh Tayangan “Spider-Man: No Way Home Extended Cut”

Nampaknya peminat bakal melihat lebih banyak aksi Spider-Man apabila versi potongan lanjutan Spider-Man: No Way Home ditayangkan semula di pawagam pada 2 September 2022.

Potongan lanjutan untuk filem itu, yang secara rasmi bertajuk Spider-Man: No Way Home: The More Fun Stuff Version, dihasilkan sempena meraikan watak Spider-Man, yang kini sudah berusia 60 tahun.

Dalam video yang disiarkan di akaun Twitter filem itu , pelakon Tobey Maguire, Tom Holland, dan Andrew Garfield — yang semuanya pernah memainkan watak Spider-Man dan muncul dalam filem No Way Home bersama-sama — mengumumkan berita gembira itu, bersama-sama dengan video klip ringkas salah satu dari adegan potongan lanjutan.

You wanted more Spidey and you got it! 🕷🕷🕷 #SpiderManNoWayHome: The More Fun Stuff Version swings into movie theaters in the US and Canada September 2! More countries to be announced soon! pic.twitter.com/4Ux3AwdpfO— Spider-Man: No Way Home (@SpiderManMovie) June 11, 2022

Buat masa ini tidak dipastikan berapa banyak babak tambahan akan dimasukkan dalam versi potongan lanjutan. Sony dikhabarkan memiliki banyak babak yang dipotong dana rakaman yang tidak dimasukkan dalam filem asal, yang mana jika digabungkan semua ia akan berdurasi selama 148 minit.

Selepas prestasi cemerlang di box office dan pujian yang diterima, nampaknya Sony dan Marvel Studios bersedia untuk berkongsi versi filem yang lebih panjang.

Spider-Man: No Way Home diterajui Tom Holland sebagai Peter Parker/Spider-man, bersama-sama Benedict Cumberbatch sebagai Doctor Strange. Diarahkan oleh Jon Watts dari skrip yang ditulis oleh Chris McKenna dan Erik Sommers, filem ini turut dibintangi Zendaya, Jacob Batalon, Marisa Tomei, Jon Favreau, Tony Revolori, dan Hannibal Buress (Tag) bersama-sama alumni “Sony Spider-Man Universe”, Andrew Garfield, J.K. Simmons, Alfred Molina, Willem Dafoe, Jamie Foxx, Thomas Haden Church, dam Rhys Ifans.

Spider-Man: No Way Home kini telah mengumpul AS$1.8 billion seluruh dunia. Buat masa ini tidak bila tarikh tayangan untuk pasaran Malaysia.


“A lot of fun!” – Antara Pendapat Pengkritik Mengenai Filem Justice League

Tinggal kurang satu minggu lagi sebelum tayangan filem superhero DC yang ditunggu-tunggu oleh peminat. Rata-rata peminat terutamanya kepada peminat filem DC menyatakan tidak sabar untuk menonton filem kegemaran mereka.

Memandangkan kita masih mempunyai beberapa hari lagi sebelum tayangan bermula, apakata kita baca pendapat pengkritik filem mengenai Justice League. Rata-ratanya memberi maklumbalas positif mengenai filem ini, dan pendapat mereka ini mungkin dapat memberi sedikit gambaran kepada para penonton mengenai filem ini nanti, sama ada menarik ataupun tidak.

I saw #JusticeLeague! Here’s what I thought. There are ton of things I’d change but it comes down to this: I had a blast! I got to see the team together and I had fun watching it. Ezra Miller steals the movie and #WonderWoman was perfect! pic.twitter.com/rgCI9fUuTs
— Jenna Busch-Henderson (@JennaBusch) November 10, 2017

Here it goes … #JusticeLeague is super thin and has some very weak CG but it’s got heart and a positive vibe that works. Overall, I had a pretty good time and am looking forward to seeing more of these characters.
— Perri Nemiroff (@PNemiroff) November 10, 2017

SO I saw #JusticeLeague -twice. Still under embargo, but: This is a fun superhero flick. Funny but still hero adventure. Reminds me of JL Unlimited ep. Likable interaction amongst recognizable heroes. There is a villain problem (no worse than Marvel's) – @aaronsagers
— Aaron Sagers (@aaronsagers) November 10, 2017

#JusticeLeague is a fun, bumpy ride that succeeds in character, but fails in narrative. It’s a mixed bag of execution that’s saved by the actors, who rise above the shortcomings to deliver an engaging, funny and hopeful, yet flawed, entry to the DCEU. @joblocom
— Arctic Ninja (@arcticninjapaul) November 10, 2017

I think if you are going to a #JusticeLeague movie to see all your favorite DC heroes rocking their skills & being the badasses you love, then you will get plenty of that. Lots of action. Lots of superheroes being superheroes.
— Erik Davis (@ErikDavis) November 10, 2017

Here are some of my thoughts on #JusticeLeague pic.twitter.com/HZfiWC7Abt
— Jim Vejvoda (@JimVejvoda) November 10, 2017

JUSTICE LEAGUE! It's okay. Narratively it's a mess, the stakes don't work & the villain isn't great. HOWEVER, the heroes ARE great, it's funny, & there's some surprisingly effective character work. I didn't love it, but there are enough good pieces to excite me for the future. pic.twitter.com/OY4ARJ5vDY
— Germain Lussier (@GermainLussier) November 10, 2017

Justice League is better than expected, but not a home run. The interaction between the team is a lot of fun. The film sends the DCEU in a hopeful direction in line with where the brand should be headed. Flash and Aquaman steal the show. Cyborg and villain are the weak links.
— /Film (@slashfilm) November 10, 2017

— /Film (@slashfilm) November 10, 2017

#JusticeLeague is solid entertainment despite some problems. They pulled off a strange alchemy that works better than it should. The story is lacking, but the League is great and it’s a blast to watch them in action together. Wonder Woman is clutch, obvi.
— Haleigh Foutch (@HaleighFoutch) November 10, 2017

I am genuinely happy to report #JusticeLeague is a lot of fun. It's not perfect and has its problems, but does the job of making you care about these characters as a team by its end. It's also VERY funny, in lots of unexpected ways. pic.twitter.com/1AAjYgv16i
— Terri Schwartz (@Terri_Schwartz) November 10, 2017

I have a lot to say about ‘Justice League’ but will wait till it’s released to really get into it. But two important things to know: stay till the very end of the credits and Jason Momoa (@PrideofGypsies) is awesome as Aquaman. pic.twitter.com/Pg6cKCZAEo
— Steven Weintraub (@colliderfrosty) November 10, 2017

So, kepada peminat Justice League, adakah anda tidak sabar untuk menonton superhero kegemaran anda menentang penjahat Steppenwolf? Jangan lupa saksikan Justice League yang akan mulai malam 15 November 2017.

Filem Justice League diarahkan oleh Zack Snyder sebelum diambil alih oleh Joss Whedon manakala filem ini ditulis oleh Joss Whedon dan Chris Terrio. Justice League dibintangi oleh  Ben Affleck sebagai Batman, Henry Cavill sebagai Superman, Amy Adams sebagai Lois Lane, Gal Gadot sebagai Wonder Woman, Ezra Miller sebagai The Flash, Jason Momoa sebagai Aquaman, Ray Fisher sebagai Cyborg, Jeremy Irons sebagai Alfred Pennyworth, Diane Lane sebagai Martha Kent, Connie Nielsen sebagai Queen Hippolyta, dan J.K. Simmons sebagai Commissioner Gordon.


D23: Ewan McGregor Sah Kembali Sebagai Obi-Wan Dalam Siri Terbaru Star Wars

Setelah lama dikaitkan dengan karakter Obi-Wan, akhirnya pelakon Ewan McGregor disahkan akan kembali meneruskan watak ikonik Jedi itu dalam siri terbaru Star Wars yang kini sedang dirancang Disney+ dan Lucasfilm.

McGregor menerima sambutan hangat ketika muncul di pentas penyampaian perancangan siri Disney+. Selain itu juga, pihak studio turut mendedahkan bahawa skrip kini sedang ditulis dan penggambaran dijangka akan bermula pada tahun hadapan.

Siri terbaru akan ditetapkan 8 tahun selepas kejadian Revenge of the Sith, dimana Obi-Wan kali terakhir dilihat di planat Tatooine selepas menyerahkan bayi Luke Skywalker kepada sepasang suami isteri. Anda boleh lihat kedudukan siri Obi-Wan dalam jalurmasa Star Wars dibawah.

McGregor telah melakonkan watak Obi-Wan dalam trilogi prekuel Star Wars hampir dua dekad yang lalu. Penampilan terakhirnya menerusi filem Revenge of the Sith yang diterbitkan apda 2005. Pelakon itu juga turut meminjamkan suara semasa babak bayangan “Force” Rey dalam filem The Force Awakens.

Setakat ini, tiada maklumat lanjut mengenai siri terbaru yang melibatkan karakter Obi-Wan. Walaupun terdapat beberapa novel dan komik Star Wars yang menceritakan kehidupan Obi-Wan semasa di Tatooine diantara Episodes III dan IV, halatuju siri terbaru ini terletak pada barisan kreatif Lucasfilm.

Disney+ kini memiliki dua siri ‘live action’ Star Wars iaitu The Mandalorian dan siri yang melibatkan karakter Cassian Andor (masih belum mempunyai tajuk). Mungkin di Expo D23 akan datang, peminat dapat mengentahui dengan lebih lanjut mengenai siri yang melibatkan karakter Obi-Wan.


Babak ‘Post Credit’ Deadpool 2 Disahkan ‘Canon’

Beberapa babak ‘post credit’ yang ditunjukkan dalam filem Deadpool 2 telah menimbulkan beberapa persoalan dikalangan peminat-peminat filem X-Men. Disebabkan kekeliruan yang ditunjukkan dalam babak tersebut, penulis filem Deadpool 2 iaitu Paul Wernick dan Rhett Reese telah mengesahkan babak yang ditunjuk dalam ‘post credit’ tersebut adalah ‘canon’.

“Yes, the after credit scene is CANON, Don’t expect that device to stick around beyond this movie, though!”

Jika kita lihat balik dalam babak ‘post credit’ Deadpool 2, kita dapat menyaksikan antihero tersebut telah menggunakan alat milik Cable untuk kembali ke masa lampau dan menyelamatkan kekasihnya, Vanessa dari dibunuh penjenayah dan juga menyelamatkan Peter, salah seorang anggota kumpulan X-Force.

Selepas menyelamatkan beberapa individu, Deadpool telah pergi dengan lebih jauh – iaitu ke event X-Men Origins: Wolverine yang berlatarbelakangkan tahun 70an. Dalam filem tersebut Wade Wilson aka Deadpool dan James Howlett aka Wolverine merupakan antara anggota tentera upahan yang dikenali sebagai Team X dan diketuai oleh William Stryker

Wade Wilson kemudiannya telah diubah menjadi Weapon XI oleh Stryker dan dia telah bertarung dengan Wolverine serta Victor Creed di reaktor nuklear sebelum ditewaskan oleh kedua-dua mutant tersebut dan terjatuh ke dasar reaktor nuklear dengan kepalanya terpisah dari badan.

Bagaimanapun, sebelum sempat berlakunya pertarungan diantara Weapon XI dan Wolverine, Deadpool telah muncul dan menembak ‘dirinya’ itu secara bertubi-tubi sambil berkata kepada Wolverine “Don’t scratch! Just cleaning up the timelines.” – Sebenarnya, babak tersebut sepatutnya tidak lagi wujud kerana jalurmasa X-Men Origins: Wolverine sudahpun terhapus selepas berlaku ‘event’ X-Men: Days of Future Past.

Jadi, penjelasan yang diberikan oleh kedua-dua penulis berkenaan sebenarnya menambahkan lagi kecelaruan jalurmasa X-Men dan menimbulkan banyak persoalan tentang apa yang dilakukan oleh Deadpool apabila menggunakan alat tersebut untuk mengubah masa lampau.


Review Drama: Rahimah Tanpa Rahim (2021)

Episod : 1 – 5 Slot AKASIA di TV3 kini tampil dengan drama terbaharu iaitu Rahimah Tanpa Rahim. Bertunjangkan kondisi medikal yang dikenali sebagai “Mayer-Rokitansky-Kuster-Hauser” (MKRH), drama pada kali ini dilihat memberikan satu perspektif yang menarik terhadap penonton. Namun, ku sangka hujan hingga ke petang akan tetapi hujan di tengah hari. Konsep kondisi medikal tersebut...

Episod : 1 – 5
Slot AKASIA di TV3 kini tampil dengan drama terbaharu iaitu Rahimah Tanpa Rahim. Bertunjangkan kondisi medikal yang dikenali sebagai “Mayer-Rokitansky-Kuster-Hauser” (MKRH), drama pada kali ini dilihat memberikan satu perspektif yang menarik terhadap penonton.
Namun, ku sangka hujan hingga ke petang akan tetapi hujan di tengah hari. Konsep kondisi medikal tersebut setakat episod 5 hanyalah sekadar penyedap deskripsi sinopsis drama sahaja. Lebih lebih lagi pada episode 1 dan 2 yang hanya memaparkan kisah watak utama sekadar 20 – 30 peratus dari keseluruhan drama dan selebihnya hanyalah kisah sampingan.
Akan tetapi, disebalik kisah MKRH ini sendiri, terdapat beberapa kisah sampingan yang turut diketengahkan dalam drama kali ini seperti :

Pedofilia
Ibu tiri tipikal
Jodoh pilihan keluarga
Kawan tikam kawan
Masyarakat sekeliling yang mudah menghukum.

Dan pelbagai lagi kritikan sosial yang diberikan terhadap penonton daripada pihak produksi drama ini.

Umum mengetahui sekiranya drama, perkembangan jalan cerita akan menjadi perlahan akan tetapi bergantung kepada pihak produksi untuk menjadikan kualiti perlahan itu sama ada bagus atau buruk dan kadar kualiti perkembangan jalan cerita bagi drama Rahimah Tanpa Rahim ini dilihat sangat tidak memberangsangkan dan hanya sekadar untuk melengkapkan masa siaran dan tempoh episod iaitu 28 episod.
Rasa tipikal drama melayu itu masih kuat dalam Rahimah tanpa Rahim ini. Sebuah kondisi medikal yang sebenarnya begitu menarik untuk dipertontonkan akan tetapi hanya dijadikan sebagai topeng untuk mencapai kecaman para netizen agar ‘marketing’ berlangsung secara percuma melalu media sosial sekarang.
Walau bagaimanapun masih terlalu awal untuk menghukum akan arah tuju drama ini. Kami mengharapkan arah tujunya lebih berfokus dan berpusat kepada isu kesihatan yang dialami oleh Rahimah dan bukannya isu sampingan lain menjadi “highlight” utama.

                   Rating Kakimuvee

1.5/5


Perkembangan Terbaru Filem X-Force, MI:6, Godzilla vs Kong dan Banyak Lagi.

Banyak perkembangan terbaru filem telah dikeluarkan pada hari ini. Beberapa filem telah menyelesaikan sesi penggambaran dan terdapat beberapa filem dijangka akan memulakan penggambaran mereka tidak lama lagi. Mari kita lihat perkembangan terbaru beberapa filem yang bakal ‘hit’ nanti.

Filem X-Force merupakan salah satu filem X-Men yang sedang dirancang oleh Fox Studio. Menampilkan Cable, Deadpool dan beberapa mutant lain, X-Force merupakan pasukan ‘black ops’ mutant yang mirip seperti X-Men, tetapi lebih kejam dan ganas. Menurut laporan terbaru dari  Production Weekly, pembikinan filem tersebut dijangka akan dimulakan pada Oktober ini dan Josh Brolin serta Ryan Reynolds disahkan menyertai filem arahan Drew Goddard ini.

Selain itu terdapat juga khabar angin mengenai tarikh pembikinan sebuah lagi filem adaptasi komik iaitu Flashpoint. Menurut sumber dari Movieweb.com, filem Warner Bros. dan DC itu dikatakan bakal memulakan penggambaran mereka diantara Jun hingga Disember tahun ini. Selain itu juga, watak villain filem tersebut juga bakal didedahkan dalam masa terdekat. Ezra Miller dan Rey Fisher (Cyborg) akan membintangi filem ini manakala Billy Crudup akan membawakan watak Henry Allen.

Berita di bahagian MonsterVerse pula menyaksikan, filem keempatnya, Godzilla vs. Kong sedang bersedia untuk melakukan penggambaran mereka pada bulan Oktober ini. Penggambaran filem tersebut akan bermula pada 1 Oktober dan akan berakhir apda bulan Februari 2019. Filem ketiga MonsterVerse, Godzilla: King of the Monsters kini sedang dalam proses post produksi dan akan ditayangkan pada 22 Mac 2019 manakala Godzilla vs. Kong yang diarahkan oleh Adam Wingar pula akan menemui penonton pada 22 May 2020.

Sementara itu, pengarah filem Mission: Impossible – Fallout, Christopher McQuarrie telah mengumumkan pengambaran filem arahannya itu sudahpun selesai dan kini memasuki fasa post produksi. Dibintangi oleh Tom Cruise, Rebecca Ferguson, Henry Cavill, Simon Pegg dan ramai lagi, filem aksi ini bakal menemui penonton pada 27 Julai 2018

Sebuah lagi filem yang selesai penggambarannya adalah filem seram terbitan Blumhouse Production iaitu Halloween. Filem terbaru ini dianggap sekuel kepada filem asal yang ditayangkan pada 1978 dan berlatarbelakangkan 40 tahun selepas kejadian dalam filem pertama. Pengarahnya, David Gordon Green telah memuatnaik status dilaman Twitter yang memaklumkan penggambaran filem itu telah selesai, dan kita boleh nantikan trailer pertama yang bakal dikeluarkan tidak lama lagi. Halloween bakal menemui penonton pada 19 Oktober 2018


Klip Video “Squid Game” Yang Pernah Disiarkan Papar Identiti Sebenar ‘Front Man’

Semasa acara Tudum Korea semalam, peminat disajikan dengan klip video Squid Game yang tidak pernah dilihat penonton dari musim pertama rancangan popular. Berbeza dari babak dipotong yang tidak signifikan dengan rancangan asal, klip tersebut mendedahkan “identiti sebenar individu yang mengawal permainan maut yang dikenali sebagai Front Man.”

Anda boleh tonton klip tersebut dibawah.

Squid Game berasal dari penulis-pengarah Hwang Dong-Hyuk, yang terkenal dengan karya filem seperti The Fortress, Miss Granny, dan Silenced.

Ia berpusat di sekitar sekumpulan 456 pemain yang terdesak mencari wang yang menerima jemputan aneh untuk bersaing dalam permainan kanak-kanak di pulau terpencil dengan harapan memenangi 456 bilion won. Walau bagaimanapun, mereka tidak lama kemudian akan mengetahui bahawa hadiah itu datang dengan pertaruhan tinggi yang boleh membawa maut.

Siri ini diterajui oleh pelakon terkenal Lee Jung-Jae (Along with the Gods), Park Hae-Soo (Prison Playbook), Wi Ha-Joon (Gonjiam: Haunted Asylum), Oh Young-Soo (God of War), Anupam Tripathi (Strangers From Hell), Heo Sung-Tae (Beyond Evil), Kim Joo-Ryoung (Andante), dan model Jung Ho-Yeon dalam penampilan sulungnya di TV.


Christopher McQuarrie Bakal Arahkan 2 Lagi Filem Mission: Impossible

Selepas mengarahkan filem Mission: Impossible – Fallout yang diterbitkan pada tahun lepas,pengarah Christopher McQuarrie dilaporkan bakal mengarahkan dua lagi filem Mission Impossible.

Menurut laporan dari laman hiburan Variety, Christopher McQuarrie kini dalam perbincangan terakhir bersama studio Paramount. Selain itu juga, kedua-dua filem itu dilaporkan bakal ditayang pada 2021 dan 2022. Pelakon utamanya, Tom Cruise dijangka akan kembali membawakan watak utama bersama-sama  Ving Rhames, Simon Pegg, dan Rebecca Ferguson.

McQuarrie dan Tom Cruise seringkali bekerjasama dalam beberapa filem antaranya Valkyrie dan Jack Richer serta turut terlibat sebagai penulis skrip untuk filem-filem lakonan Cruise seperti Edge of Tomorrow, The Mummy, dan filem akan datang, Top Gun: Maverick.

Christopher McQuarrie merupakan satu-satunya pengarah yang mengarahkan filem Mission: Impossible lebih daripada satu. Brian De Palma, John Woo, J. J. Abrams, dan Brad Bird hanya mengarahkan satu filem sahaja.


Bintang JUSTICE LEAGUE Ray Fisher Dakwa Joss Whedon “Teruk & Kasar” Di Set Penggambaran

Bintang Justice League, Ray Fisher telah menggunakan media sosial untuk ‘menarik kembali’ pujian yang dia berikan kepada pengarah Joss Whedon di SDCC beberapa tahun yang lalu.

Malah pelakon yang memainkan peranan Cyborg itu turut mendedahkan tingkah laku sebenar Whedon semasa di set penggambaran.

Menerusi perkongsian di media sosial Twitter, Fisher mendakwa Joss Whedon sangat teruk, suka mendera dan tidak profesional terhadap para pelakon dan krew. Pendedahan yang dibuat pelakon tersebut menunjukkan para pelakon dan krew menghadapi mimpi ngeri ketika bekerja dibawah Joss Whedon.

Joss Wheadon’s on-set treatment of the cast and crew of Justice League was gross, abusive, unprofessional, and completely unacceptable.
He was enabled, in many ways, by Geoff Johns and Jon Berg.
Accountability>Entertainment
— Ray Fisher (@ray8fisher) July 1, 2020

— Ray Fisher (@ray8fisher) July 1, 2020

I’d like to take a moment to forcefully retract every bit of this statement: pic.twitter.com/1ECwwu6TG1
— Ray Fisher (@ray8fisher) June 29, 2020

Untuk info, Warner Bros. telah mengambil Whedon untuk menyelesaikan filem Justice League selepas Zack Snyder dipaksa  berundur dari kerusi pengarahan berikutan kematian anak perempuannya. Bagaimanapun, sentuhan Whedon gagal, dan menimbulkan kritikan hebat dari peminat.

Sehubungan dengan itu, kempen #ReleaseSnyderCut telah dilancarkan peminat bagi mendesak Warner Bros. melepaskan filem Justice League yang disunting sendiri oleh Zack Snyder.

Jadi kepada para pembaca diluar sana, apa pendapat anda dengan kenyataan Fisher? Adakah Joss Whedon seorang yang teruk seperti didakwa? kongsikan pendapat anda diruangan komen.


Gambar Belakang Tabir Filem ‘Saw’ Dedahkan Pandangan Pertama Karakter Lakonan Chris Rock

Filem terbaru francais Saw arahan Darren Lynn Bousman kini sedang rancak menjalani penggambarannya. Bagi memberi keterujaan kepada peminat-peminat francais filem tersebut, Bousman telah mengunakan laman Instagram miliknya untuk berkongsi pandangan pertama Chris Rock dalam filem arahannya itu. Anda boleh lihat gambar tersebut diatas.

Chris Rock akan memainkan peranan sebagai seorang detektif yang menyiasat kes pembunuhan kejam. Dia akan turut disertai Samuel L. Jackson yang berperanan sebagai ayahnya, serta beberapa pelakon lain seperti Max Minghella dan Marisol Nichols akan memainkan peranan sebagai William Schenk, rakan setugas Rock dan Capt. Angie Garza.

Filem ini akan diterbitkan penerbit francais Saw sendiri iaitu Mark Burg dan Oren Koules. Skrip filem ditulis oleh Pete Goldfinger dan Josh Stolberg (Jigsaw) berdasarkan cerita yang ditulis Chris Rock. Manakala penerbit eksekutif terdiri daripada Daniel Heffner dan pencipta asal siri ini, James Wan dan Leigh Whannell.

Saw dijangka akan menemui penonton pada 23 Oktober, 2020


Durasi Tayangan “Jurassic World Dominion” Didedahkan, Yang Terpanjang Dalam Sejarah Francais

Universal Pictures bersedia untuk melancarkan kesimpulan epik era Jurassic apabula dua generasi bergabung buat pertama kali.

Chris Pratt dan Bryce Dallas Howard, akan disertai pemenang Oscar Laura Dern, Jeff Goldblum dan Sam Neill dalam Jurassic World Dominion, penggembaran baharu yang berani dan menakjubkan, yang menjangkau global sambil memperkenalkan banyak dinosaur baharu.

Bab terakhir dalam trilogi ini sudah tentunya memerlukan jumlah masa yang cukup panjang bagi menjadikan ia sangat epik, dan menurut One Take News, Jurassic World Dominion akan menjadi entri yang memiliki durasi paling panjang dalam francais Jurassic.

Jurassic World Dominion akan berdurasi 146 minit dan 57 saat termasuklah babak kredit. Sebagai perbandingan, Jurassic World adalah 124 minit manakala Jurassic World: Fallen Kingdom adalah 129 minit. Melihat filem-filem dalam trilogi asal, Jurassic Park berdurasi 127 minit, The Lost World: Jurassic Park berdurasi 129 minit dan akhir sekali, Jurassic Park III berdurasi hanya 92 minit.

Hold your breath. #JurassicWorldDominion pic.twitter.com/pjNLbkQVVP— Jurassic World (@JurassicWorld) April 5, 2022

Jurassic World: Dominion dibintangi Chris Pratt, Bryce Dallas Howard, Jake Johnson, Omar Sy Daniella Pineda, Justice Smith, dan BD Wong. Filem terbaru ini juga bakal menampilkan beberapa bintang dari filem asal Jurassic Park seperti Laura Dern, Sam Neill, Jeff Goldblum, dan Campbell Scott. Beberapa karakter baru turut diperkenalkan dan akan dilakonkan oleh Mamoudou Athie, DeWanda Wise, Dichen Lachman, Scott Haze, dan Isabella Sermon.

Colin Trevorrow kembali sebagai pengarah dan turut menulis lakonlayar bersama Emily Carmichael, berdasarkan cerita yang dirangka oleh Derek Conolly dan Trevorrow. Penerbit Eksekutif adalah Steven Spielberg bersama Alexandra Derbyshire dan Trevorrow.

Jurassic World Dominion akan menyerang pawagam mulai 10 Jun ini.


Villain Filem Ant-Man & The Wasp Kelihatan Di Set Pengambaran

Selepas gambar pertama Hope Van Dyne memakai sut The Wasp tersebar di media sosial dan laman-laman hiburan, kini satu lagi gambar diset pengambaran filem kedua Ant-Man telah tersebar. Dalam gambar terbaru itu, ia menunjukkan penampilan pertama Ghost di set penggambaran filem tersebut. Dalam gambar yang dimuatnaik oleh noticiasgeektv, ia menunjukkan The Wasp sedang berhadapan dengan watak villain itu.

Dua watak baru telah diperkenalkan oleh pengarah Peyton Reed iaitu Ghost dan juga Sonny Burch. Jika dilihat dalam versi komik, Ghost merupakan seorang lelaki tetapi dalam filem ini, wataknya dilakonkan oleh aktres British iaitu Hannah John-Kamen. Ghost adalah seorang hacker yang sangat bijak dan berkemampuan untuk menjadi halimunan serta pakar dalam mensabotaj industry pengintipan.

Primer vistazo a una villana de #antmanandthewasp #antman2 || síguenos @noticiasgeektv #antman #marvel #mcu #ucm #thewasp #theghost #ghost #marvelmovie #marvelfan #geek #spiderman #hombrearaña #captainamerica #capitanamerica #ironman #thor #hulk #thorragnarok #agentsofshield #stanleen #marvelfilm #cinefilos
A post shared by NoticiasGeekTV.com (@noticiasgeektv) on Sep 26, 2017 at 10:48am PDT

Sep 26, 2017 at 10:48am PDT

Selain itu juga, dalam versi komik merupakan watak antihero dan bekas ahli kumpulan anti hero Thunderbolt. cuma untuk versi kali ini, wataknya merupakan seorang villain dalam filem Ant-man & The Wasp.

Kini tinggal Sonny Burch sahaja yang masih belum didedahkan kepada umum. Untuk pengentahuan anda semua, dalam versi komik Sonny Burch adalah chairman kepada Cross Technologies. Adakah Ghost dan Sonny Burch merupakan sekutu? atau mungkin sebaliknya.

Nantikan kemaskini filem Ant-Man & The Wasp yang akan kami bawakan dari masa ke semasa.


Disney Dedah Trailer & Poster Rasmi Filem Animasi Terbaru “Encanto”

Walt Disney Animation Studios telah melancarkan trailer, poster dan gambar terbaru filem animasi terbaru berjudul Encanto.

Encanto mengisahkan keluarga luar biasa, Madrigals, yang tinggal bersembunyi di pergunungan Colombia di sebuah rumah ajaib, di sebuah kota yang semarak, di tempat yang indah dan menawan yang disebut Encanto. Filem asli yang serba baru ini menampilkan suara Stephanie Beatriz sebagai Mirabel, seorang remaja lelaki berusia 15 tahun yang berjuang untuk mendapatkan tempat dalam keluarganya.

Dalam filem ini, keajaiban Encanto telah memberkati setiap anak-anak dalam keluarga dengan hadiah unik – dari kekuatan super hingga kekuatan untuk menyembuhkan — setiap anak-anak kecuali satu, Mirabel. Tetapi apabila dia mengetahui bahawa magis di sekitar Encanto berada dalam bahaya, Mirabel memutuskan bahawa dia, satu-satunya Madrigal biasa, mungkin hanya harapan terakhir keluarganya yang luar biasa.

Turut menyumbang suara dalam filem ini adalah María Cecilia Botero, Wilmer Valderrama, Adassa, Diane Guerrero, Mauro Castillo, Angie Cepeda, Jessica Darrow, Rhenzy Feliz dan Carolina Gaitan.

Filem ini menampilkan lagu-lagu baru oleh Lin-Manuel Miranda (Hamilton, Moana) dan diarahkan oleh Byron Howard (Zootopia, Tangled) dan Jared Bush (pengarah bersama Zootopia). Bush turut menulis lakon layar bersama Charise Castro Smith. Encanto akan ditayangkan di pawagam pada 25 November 2021.


Warner Bros. Bakal Hasilkan Filem Prekuel Training Day

Warner Bros. dilaporkan sedang membangunkan filem prekuel Training Day, dengan Nick Yarborough telah dipilih untuk menulis skrip.

Pembangunan masih lagi diperingkat awal, tetapi menurut laporan dari Collider, prekuel itu nanti akan ditetapkan 10 tahun lebih awal dari filem pertama yang diterbitkan pada 2001 dan akan berlatarbelakangkan kejadian rusuhan di Los Angelas akibat dari kejadian yang menimpa aktivis Rodney King.

Filem pertama Training Day diarahkan oleh Antoine Fuqua berdasarkan skrip yang ditulis oleh David Ayer, dan dibintangi pelakon seperti Denzel Washington, Ethan Hawke, Eva Mendes, dan Scott Glenn berserta cameo dari Dr. Dre dan Snoop Dogg. Ia mengisahkan tentang seorang polis baru (Hawke) yang bertugas pada hari pertama bersama-sama rakannya (Washington) yang mana rakan setugasnya itu terlibat dalam pelbagai kejadian jenayah sekitar Los Angeles.

Setakat ini, tarikh tayangan dan barisan pelakon masih belum diketahui.


Graviti Tidak Boleh Menghalang Mereka Dalam Trailer “Space Force” Musim Kedua

Netflix telah melancarkan trailer rasmi untuk siri komedi Space Force musim kedua, yang menampilkan pemenang Anugerah Golden Globe Steven Carell yang kembali meneruskan peranannya sebagai Jeneral Mark Naird. Siri komedi tempat kerja itu akan kembali pada 18 Februari 2022.

Treler Space Force Musim 2, yang boleh anda lihat di bawah, menunjukkan Naird dan pasukannya yang huru-hara apabila mereka cuba membuktikan kepentingan cawangan mereka kepada pentadbiran baharu.

Reporting for space duty. Space Force Season 2 launches February 18 only on Netflix. pic.twitter.com/7mSZgWUk28— Space Force (@realspaceforce) January 27, 2022

Space Force berpusat di sekitar sekumpulan orang ketika mereka mengusahakan cabang keenam Angkatan Tentera AS yang baru dibentuk oleh kerajaan yang diketuai oleh bekas juruterbang, Jeneral bertaraf empat bintang, Mark R. Naird.

“Musim 2 bersambung dengan Jeneral Naird dan pasukan ‘underdog’nya perlu membuktikan nilai mereka kepada pentadbiran baharu sambil menangani cabaran interpersonal. Adakah kumpulan itu bersatu atau runtuh di bawah tekanan…? Space Force hanyalah manusia.”

Siri ini dibintangi Carell, calon Oscar John Malkovich (Billions), pemenang Emmy Ben Schwartz (Parks and Recreation), Tawny Newsome (Star Trek: Lower Decks), Diana Silvers (Booksmart), Jimmy O. Yang (Crazy Rich Asians), dan Tasik Don (Zootopia, Downsizing).

Space Force dicipta bersama oleh Carell dan Greg Daniels, yang berkhidmat sebagai ‘showrunner’ bersama Norm Hiscock. Penerbit eksekutif ialah Daniels, Carell, Howard Klein, Hiscock, Brent Forrester dan Ken Kwapis.


GSC Bakal Tayangan Filem Anime “Fate/Grand Order The Movie Divine Realm Of The Round Table: Camelot Wandering; Agateram”

Selepas “Demon Slayer: Mugen Train”, GSC membawakan kepada anda, khususnya peminat anime, filem terbaru berjudul “Fate/Grand Order The Movie Divine Realm Of The Round Table: Camelot Wandering; Agateram”.

“Kesatria yang mengembara, Bedivere, menghampiri penghujung perjalanannya. Pada tahun 1273 Masehi di Yerusalem. Tanah Suci telah berubah menjadi gurun besar, orang ramai telah dipaksa keluar dari rumah mereka, dan tiga kuasa besar berperang antara satu sama lain di gurun gersang ini.

The Knights of the Round Table berkumpul untuk melindungi Kota Suci dan Raja Singa mereka. Dengan seluruh kerajaannya dipanggil ke negeri yang aneh, Ozymandias, Raja-Matahari, secara diam-diam bersekongkol menentang kezaliman di alam pelik ini. Penduduk gunung, pelindung bagi orang-orang yang dihalau dari tanah mereka, menunggu peluang mereka untuk memberontak. Untuk memenuhi misinya, Bedivere menuju ke Kota Suci di mana Raja Singa memerintah.

Di sana, dia bertemu dengan Master terakhir umat manusia, Ritsuka Fujimaru, yang telah datang ke Yerusalem, ditemani oleh hambanya, Mash Kyrielight, dalam usaha mereka untuk memulihkan sejarah manusia. Bedivere bergabung dengan Fujimaru dan rakan-rakannya untuk melakukan usaha ini.“

“Fate/Grand Order The Movie Divine Realm Of The Round Table: Camelot Wandering; Agateram” diarahkan oleh Kei Suezawa dan disuarakan oleh Mamoru Miyano, Nobunaga Shimazaki, dan Rie Takahashi.

GSC masih belum mendedahkan tarikh tayangan filem anime ini. Anda boleh tonton trailer dibawah.


Daniel Kaluuya Beri ‘Hint’ Filem Barney Akan Lebih ‘Dark’ Berbanding Rancangan TV Asal

Pelakon Daniel Kaluuya memberi bayangan kepada peminat tentang filem terbarunya, Barney.

Bercakap kepada The Hollywood Reporter, bintang NOPE itu memberitahu bahawa filem Barney akan jauh lebih gelap berbanding rancangan televisyen asal.

Dia memberitahu, “Barney mengajar kita, ‘Saya sayang awak, awak sayang saya. Tidakkah awak cakap awak sayang saya juga?’ Itu antara lagu pertama yang saya ingat, dan apa yang akan berlaku apabila itu tidak benar? Saya rasakan itu benar-benar menyayat hati.”

“Saya tidak tahu mengapa, tetapi ia seperti masuk akal. Rasanya seperti ada sesuatu yang tidak dijangka yang boleh menjadi pedih tetapi optimisitik. Terutamanya pada masa sekarang, saya rasa itu sangat-sangat diperlukan.”

Apa yang diberitahu Kaluuya seiring dengan kenyataannya semasa filem ini diumumkan pada tahun 2019.

“Barney adalah satu watak yang menyinari kebanyakan zaman kanak-kanak kita, kemudian di menghilang ke dalam bayangan, membiarkan kita tertanya-tanya.”

“Saya teruja untuk meneroka wira moden yang menarik ini, dan melihat sama ada mesejnya ‘Saya sayang awak, awak sayang saya’ boleh bertahan seiring dengan peredaran zaman.“

Daniel Kaluuya mengesahkan filem aksi-langsung Barney giat dibangunkan, dan dia kini sedang mengolah semula lakon layar agar ia menjadi satu pandangan yang tidak menyenangkan terhadap dinosour ungu ikonik tahun 90-an.

Kalyuaa turut menerbitkan filem ini menerusi syarikat produksinya, 59% disamping Valparaiso Pictures dan Mattel.


Hobbs & Shaw Kini Mengumpul $332 Juta Dolar Seluruh Dunia

Filem terbaru Universal, Fast & Furious Presents: Hobbs & Shaw masih menguasai carta kedudukan box office Amerika Syarikat, namun kutipan domestiknya menurun sebanyak 57.7% peratus dan hanya mampu meraih $25.4 juta dolar pada minggu kedua tayangannya. Manakala di pasaran antarabangsa, filem spin off itu meraih $60.8 juta dolar, menjadikan jumlah terkumpul sejak ia ditayangkan sebanyak $332 juta dolar.

Fast & Furious Presents: Hobbs & Shaw

Fast & Furious Presents: Hobbs & Shaw

Setakat ini, kutipan filem arahan David Leitch kurang memberangsangkan dan dikhuatiri akan menjadi kutipan paling rendah dalam francais Fast & Furious.

Filem terbaru Lionsgate, Scary Stories to Tell in the Dark berjaya meraih $20.8 juta dolar pada minggu pertama tayangannya sekaligus melepasi jangkaan yang ditetapkan oleh pihak studio. Filem seram arahan André Øvredal ini bakal menemui penonton tempatan pada 19 September ini.

Scary Stories to Tell in the Dark

Scary Stories to Tell in the Dark

Satu lagi filem terbaru iaitu Dora and the Lost City of Gold terbitan Paramount Pictures berjaya mencatatkan kutipan minggu pembukaan sebanyak $17 juta dolar dipasaran domestik AS, manakala dipasaran antarabangsa sebanyak $2.5 juta dolar berjaya diraih menjadikan jumlah keseluruhan setakat ini mencecah $19.5 juta dolar.

Dora and the Lost City of Gold

Dora and the Lost City of Gold

Sementara itu, filem terbitan Walt Disney Pictures, The Lion King terus menambah kutipan tiket apabila meraih $20 juta dolar di pasaran domestik AS dan $51.4 juta di pasaran antarabangsa menjadikan jumlah terkumpul kini mencecah $1.334 billion dolar. Filem terbitan Sony Pictures,  Once Upon a Time in Hollywood pula menambah $11.6 juta dolar menjadikan jumlah terkumpul dipasaran domestik AS melebihi $100 juta dolar.

Once Upon a Time in Hollywood

Once Upon a Time in Hollywood

Kutipan-kutipan lain di pasaran domestik AS iaitu The Art of Racing in the Rain terbitan Disney / 20th Century Fox berjaya mencatatkan kutipan sebanyak $8.1 juta dolar manakala filem terbitan Warner Bros. dan New Line, The Kitchen menunjukkan tanda-tanda bakal gagal dipentas box office apabila hanya meraih $5.5 juta dolar pada minggu pembukaan. Filem adaptasi novel grafik itu dilaporkan dihasilkan dengan modal sebanyak $37 juta dolar.

The Art of Racing in the Rain

The Art of Racing in the Rain


THE COUNTDOWN BEGINS AS GLOBAL RICK AND MORTY DAY BLASTS THE MULTIVERSE

An out-of-this-world celebration of Global Rick and Morty Day (#GlobalRickAndMortyDay) is coming to fans in time for Malaysia’s premiere of the new 5th season on Monday, June 21. The mind-bending event will feature special surprises, fun moments and celebrations.

new 5th season on Monday, June 21

For the first time ever, Adult Swim will premiere the first episode from space by launching Rick’s Space Cruiser 150,000ft (45,720m) into the atmosphere. Fans in Malaysia and from around the world can Go Rick Yourself (#GoRickYourself) and become part of the series by creating a personalized Rick and Morty avatar to commemorate the new season.

Fans can also catch up on all things Rick and Morty prior to the event by checking out HBO GO’s curated Rick and Morty fan viewing experience featuring family-themed episodes from previous seasons available Monday, June 14.

Rick and Morty is the multi-Emmy® Award winning half-hour comedy series. The half-hour animated hit from WarnerMedia’s Adult Swim brand follows a sociopathic genius scientist who drags his inherently timid grandson on insanely dangerous adventures across the universe.

Rick Sanchez is living with his daughter Beth’s family and constantly bringing her, his son-in-law Jerry, granddaughter Summer, and grandson Morty into intergalactic escapades.  Rick and Morty was the #1 comedy across all of television in 2017 and 2019 and has become a multi-platform sensation not just on television, but across digital, gaming, live streaming, retail and fan experiences.

Stream or download Rick and Morty on HBO GO. Download the app at App Store or Play Store and get a free trial. Access HBO GO via Astro or at https://www.hbogoasia.com/. HBO GO is available on Android TV, Apple TV, LG TV and Samsung Smart TV – and comes with AirPlay and Google Cast functionality.


Johnny Depp Ditampar Bekas Isteri Antara Pendedahan Terbaru Di Mahkamah Tinggi Britain

Lagi pendedahan terbaru dibuat dalam kes saman fitnah Johnny Depp terhadap akhbar The Sun News Group Newspapers.

Pada Khamis yang lalu, Mahkamah Tinggi Britain mendedahkan foto muka bintang Pirates of the Caribbean, Johnny Depp dalam keadaan lebam, ditengah-tengah dakwaan bahawa dia ditampar oleh bekas isterinya, Amber Heard.

Ketika prosiding perbicaraan, ketua pengawal peribadi Depp, Sean Bett mendakwa Heard sering melakukan serangan fizikal terhadap suaminya ketika perkahwinan mereka sedang goyah.

Foto yang dikemukakan itu difailkan bersama kenyataan bertulis Bett.

Depp sebelum ini berdepan dengan 14 pertuduhan yang dibuat oleh bekas isterinya itu berhubung keganasan rumah tangga antara tahun 2013 dan 2016. Ia termasuk satu kejadian yang berlaku di sebuah pulau di Bahamas, rumah sewa  di Australia sertajet peribadi.

Bagaimanapun, pelakon filem Pirates Of Caribbean itu menafikan kesemua pertuduhan tersebut. Depp bercerai dengan Heard pada tahun 2016.


Paparan Aksi Yang Cukup Padat Dalam Trailer Terakhir The Witcher

Netflix telah melancarkan trailer terakhir siri adaptasi The Witcher yang memberi fokus kepada usaha Geralt melindungi Puteri Cirilla dari Nifgaard.

Dibintangi Henry Cavill, Anya Chalotra dan Freya Allan, siri ini akan mula menemui penonton pada 20 Disember akan datang. Anda boleh saksikan trailer tersebut dipemain video dibawah.

Diadaptasikan dari buku berjudul sama karya Andrzej Sapkowski, The Witcher mengisahkan tentang Geralt of Rivia, pemburu raksasa yang berjuang untuk mencari tempatnya dimana manusia telah dibuktikan lebih jahat dari raksasa.

Tetapi takdir telah membawanya menemui ahli sihir yang berkuasa dan seorang puteri yang menyimpan rahsia merbahaya. Ketiga-tiga mereka kemudiannya bersama-sama mengembara di Benua yang semakin tidak menentu.

Siri 8 episod ini dibintangi bekas bintang filem Man of Steel, Henry Cavill yang akan membawakan peranan utama siri tersebut sebagai Geralt of Rivia, Freya Allan sebagai Princess Ciri dan Anya Chalotra sebagai Yennefer of Vengerberg. The Witcher akan bersiaran di platform penstriman video Netflix pada 20 Disember ini.


Kim Nam Gil Ditawarkan Watak Utama Dalam Drama Thriller Terbaru “Those Who Read Hearts of Evil”

Aktor Kim Nam Gil telah ditawarkan watak utama dalam drama jenayah thriller terbaru Those Who Read Hearts of Evil (tajuk literal).

Those Who Read Hearts of Evil

Agensi pelakon itum Gilstory ENT menjelaskan, “Betul Kim Nam Gil mendapat tawaran untuk membintangi drama baru “Those Who Read Hearts of Evil,” tetapi masih belum diputuskan. Kim Nam Gil telah menerima banyak tawaran selepas dia disahkan akan muncul dalam “Island”, dan ‘Those Who Read Hearts of Evil’ adalah salah satu senario yang sedang ditelitinya.”

Sekiranya dia menerima tawaran itu, Kim Nam Gil akan memainkan peranan profiler yang melihat jauh ke dalam pemikiran manusia.

Those Who Read Hearts of Evil berdasarkan buku dengan judul sama yang ditulis oleh Kwon Il Yong dan Go Na Moo. Ia akan menceritakan kisah profiler jenayah pertama Korea Selatan, Kwon Il Yong dan memberi tumpuan kepada mereka yang mengejar pembunuh bersiri, bukan pembunuh bersiri itu sendiri.

Those Who Read Hearts of Evil

Ia berkaitan dengan permulaan profiler jenayah di Korea yang mana seseorang itu harus melihat ke dalam hati penjenayah yang mengerikan ketika pada masa itu, perkataan “profiling” tidak wujud dan idea”psikopat”  masih belum diketahui secara meluas. Profiler Kwon Il Yong menjadi pegawai polis pada tahun 1989 dan profiler jenayah pertama di Korea pada tahun 2000. Dia terkenal dengan profil beberapa penjenayah terkenal seperti Yoo Young Chul dan Jung Nam Gyu.

Lakon layar ditulis oleh  Seol Yi Na dan akan keudara di SBS. Sumber dari SBS menjelaskan, “drama ‘Red Sky‘ dan ‘Those Who Read Hearts of Evil’ adalah drama Isnin-Selasa yang akan disiarkan pada pertengahan tahun ini, dan kedua-dua drama tersebut akan keudara di SBS”

Those Who Read Hearts of Evil


Mark Wahlberg Derma Duit $1.5 juta Dolar Kepada Dana Undang-Undang Time’s Up Selepas Dikecam Golongan Feminist

Selepas kontroversi yang melibatkan jurang pembayaran yang berbeza diantara Mark Wahlberg dan pelakon wanita filem All The Money in the World, Michelle Williams, Wahlberg dilaporkan mendermakan kesemua bayaran yang diterimanya semasa proses penggambaran semula filem tersebut kepada dana undang-undang Time’s Up.

Aktor terkenal itu dilaporkan menerima bayaran sebanyak $1.5 juta dolar untuk proses penggambaran semula filem All The Money in the World manakala Rakan pelakonnya, Michelle Williams pula hanya menerima AS$80 sehari untuk kerja-kerja tambahan itu.

Susulan daripada itu, beberapa golongan feminist mengecam bayaran yang sangat sedikit diterima oleh Michelle Williams, iaitu kurang dari 1% dari yang diterima oleh Mark Wahlberg.

Bagaimanapun, bayaran yang diterima oleh Wahlberg disebabkan kontraknya dalam filem tersebut tidak mempunyai klausa yang memerlukan dia untuk terlibat dalam proses penggambaran semula, berbeza dengan Williams yang kontraknya melibatkan proses penggambaran semula.

Mark Wahlberg dan Michelle Williams terpaksa melakukan penggambaran semula selepas aktor Kevin Spacey disingkirkan susulan dakwaan melakukan serangan seksual. Memandangkan kontrak Wahlberg tidak termasuk proses penggambaran semula, ejennya telah menetapkan bayaran yang patut diterima oleh aktor tersebut untuk tempoh 10 hari penggambaran semula.

Menurut sumber dari CNN.com, Mark Wahlberg mendermakan kesemua bayaran yang diterimanya ke dana Time’s Up dengan menggunakan nama Michelle Williams

Kempen Time’s Up merupakan gerakan menentang serangan seksual, diasaskan Januari lalu sebagai reaksi skandal berkenaan dalam industri perfileman Hollywood. Dana undang-undang Time’s Up ini akan digunakan untuk membantu mereka yang pernah menjadi mangsa serangan seksual di tempat kerja.

Isu serangan seksual jadi topik utama, selepas pendedahan penglibatan beberapa tokoh terkenal di Hollywood, antaranya penerbit dan pengarah tersohor, Harvey Weinstein, dan Spacey.


Siri Anime Netflix “The Way of the Househusband” Akan Disiarkan April Ini

Apa yang akan berlaku apabila seorang yakuza legenda yang sangat ditakuti meninggalkan dunianya untuk menjadi.. sebentar.. menjadi seorang surirumahtangga?!

Siri anime asli Netflix “The Way of the Househusband“, yang berdasarkan manga popular yang ditulis dan dilukis oleh Kousuke Oona, akan menemui penonton pada 8 April 2021!.

Dikenali sebagai “The Immortal Dragon”, Tatsu adalah legenda dunia bawah tanah yang sangat ditakuti yakuza dan telah menewaskan banyak geng-geng pesaingnya.

Namun, dengan harapan dapat melupakan masa lalunya, dan meninggalkan dunia yakuza, Tatsu berkahwin dan mengabdikan diri sepenuhnya untuk surirumahtangga yang baik dengan rajin melakukan aktiviti memasak, membersihkan rumah, mencuci dan membeli barangan runcit setiap hari.

Namun, terdapat seseorang yang tidak senang dengan kehidupan rumahtangga Tatsu, iaitu Masa, bekas orang bawahannya yang kuat. Ketika Taksu cuba untuk menjadi seorang surirumahtangga yang baik, satu demi satu pembunuh upahan cuba untuk membunuhnya.

“The Way of the Househusband” diarahkan oleh Chiaki Kon (Nodame Cantabile, Pretty Guardian Sailor Moon Crystal), dan dibintangi Kenjiro Tsuda, Shizuka Ito, dan Kazuyuki Okitsu.

Anda boleh tonton trailer dan gambar-gambar terbaru dibawah.


Karakter Kucing Hello Kitty Akan Ke Layar Perak!

Karakter kucing popular Hello Kitty bakal ke layar perak tidak lama lagi. Menurut laporan dari animemojo.com, pihak studio telahpun mengambil penulis skrip Lindsay Beer untuk menulis skrip filem ini.

Bagaimanapun tidak dapat dipastikan sama ada filem ini akan dibuat seperti filem Detective Pikachu atau animasi sepenuhnya.

Hello Kitty telah lama dirancang syarikat dari Jepun, Sanrio sejak 2015, tetapi tiada perkembangan mengenai filem ini sejak dari itu. Syarikat New Line Cinema dan Flynn Picture Company akan bertindak selaku penerbit serta pengedar dan difahamkan filem Hello Kitty akan dibuat dalam versi bahasa Inggeris dan ditayangkan diseluruh dunia.

Lindsay Beer bukan calang-calang penulis skrip, beliau sebelum ini terlibat dalam pembikinan filem Transformers: The Last Knight, Star Trek dan dunia Monsterverse terbitan Legendary. Beliau juga terlibat dalam filem akan datang seperti Master of the Universe terbitan Sony, Walking and the Kingkiller Chronicles terbitan Lionsgate dan spin-off Fast and Furious yang bakal menampilkan karakter wanita.

Setakat ini tiada tarikh tayangan filem Hello Kitty ditetapkan pihak studio.


Pengarah “Ghostbusters” Ivan Reitman Meninggal Dunia Pada Usia 75 Tahun

Pengarah Ghostbuster Ivan Reitman dilaporkan telah meninggal dunia pada usia 75. Pekara tersebut disahkan sendiri oleh keluarga mendiang.

“Keluarga kami bersedih atas kehilangan suami, bapa, dan datuk yang tidak dijangka yang mengajar kami untuk sentiasa mencari keajaiban dalam hidup,” kata anak-anak mendiang, Jason Reitman, Catherine Reitman, dan Caroline Reitman dalam satu kenyataan bersama.

“Kami berasa selesa kerana kerjayanya sebagai pembikin filem membawa ketawa dan kegembiraan kepada ramai orang lain di seluruh dunia. Walaupun kami berkabung secara peribadi, kami berharap mereka yang mengenalinya melalui filemnya akan sentiasa mengingatinya.”

Reitman, yang mula menghasilkan filem pada tahun 70-an, menjadi penulis dan pengarah popular pada tahun 80-an. Filem Stripes lakonan Bill Murray dan Harold Ramis menjadi filem hit pertamanya, disusuli Ghostbuster, yang segera menjadi budaya pop dengan meraih kutipan AS$300 juta di pentas box office.

Mendiang juga menghasilkan filem sekuel Ghostbusters II dan bekerjasama dengan Arnold Schwarzenegger dalam beberapa filem seperti Twins, Kindergarten Cop, dan Junior.


Mereka Bermatian Untuk Selamatkan Dunia Dalam Trailer “The Suicide Squad”

Selepas lama menunggu, akhirnya trailer pertama The Suicide Squad telahpun dilancarkan, berserta poster karakter terbaru yang dikongsikan James Gunn menerusi laman Twitter miliknya. Trailer ‘R-rated’ itu memaparkan pandangan pertama “The Suicide Squad” dengan menampilkan penjahat Mateo Suarez (Joaquín Cosío), The Thinker (Peter Capaldi) dan debut Starro. Anda boleh tonton trailer tersebut dibawah.

“The Suicide Squad” dibarisi beberapa pelakon asal seperti Viola Davis, Margot Robbie, Jai Courtney dan Joel Kinnaman. Mereka akan memainkan peranan yang sama dalam filem 2016, iaitu sebagai Amanda Waller, Harley Quinn, Captain Boomerang, dan Rick Flag.

Turut menyertai barisan pelakon adalah Michael Rooker sebagai Savant, Flula Borg sebagai Javelin, David Dastmalchian sebagai Polka Dot Man, Daniela Melchior sebagai Ratcatcher 2, Idris Elba sebagai Bloodsport, Mayling NG sebagai Mongal, Peter Capaldi sebagai Thinker, Alice Braga sebagai Solsoria , Pete Davidson sebagai Blackguard, Natha Fillion sebagai TDK, Sean Gunn sebagai Weasel, John Cena sebagai Peace Maker dan Steve Agee sebagai King Shark.

Filem terbaru DC Extended Universe ini ditulis dan diarahkan oleh James Gunn, manakala Charles Roven dan Peter Safran berfungsi sebagai penerbit. The Suicide Squad akan ditayangkan pada 6 Ogos 2021.

“Welcome to hell — a.k.a. Belle Reve, the prison with the highest mortality rate in the US of A. Where the worst Super-Villains are kept and where they will do anything to get out—even join the super-secret, super-shady Task Force X. Today’s do-or-die assignment? Assemble a collection of cons, including Bloodsport, Peacemaker, Captain Boomerang, Ratcatcher 2, Savant, King Shark, Blackguard, Javelin and everyone’s favorite psycho, Harley Quinn. Then arm them heavily and drop them (literally) on the remote, enemy-infused island of Corto Maltese.

Trekking through a jungle teeming with militant adversaries and guerrilla forces at every turn, the Squad is on a search-and- destroy mission with only Colonel Rick Flag on the ground to make them behave…and Amanda Waller’s government techies in their ears, tracking their every movement. And as always, one wrong move and they’re dead (whether at the hands of their opponents, a teammate, or Waller herself). If anyone’s laying down bets, the smart money is against them—all of them.”


Pelakon Kulit Hitam Menjadi Pilihan James Gunn Untuk Bawa Watak ‘Apex’ Lex Luthor?

Selepas berjaya menghasilkan Guardians of the Galaxy, tumpuan kini beralih ke satu lagi filem adiwira yang bakal dihasilkan James Gunn, bukan untuk Marvel Studios, tetapi DC iaitu Superman: Legacy.

Sejak diumumkan beberapa bulan lalu, terdapat banyak spekulasi mengenai siapakah aktor yang akan memainkan watak Superman, menggantikan tempat Henry Cavill yang terpaksa berundur demi penstrukturan semula filem-filem DC.

Bintang X-Men: Days of Future Past, Nicholas Hoult antara yang disebut-sebut akan membawa watak penting dalam salah satu filem DC Universe itu. Lex Luthor dan Superman antara yang dikaitkan dengan Hoult, namun beberapa media hiburan antarabangsa mendedahkan kreateria pelakon Lex Luthor yang diinginkan James Gunn.

The Wrap pernah melaporkan bahawa antagonis utama Superman: Legacy itu digambarkan sebagai ‘Apex’, dengan James Gunn dikatakan telah bertemu beberapa pelakon kulit hitam untuk memainkan peranan itu, mencadangkan hala tuju untuk watak Lex Luthor dalam filem terbarunya itu.

Namun begitu, tiada nama yang kukuh dicadangkan untuk watak itu, tetapi terdapat desas-desus yang mengatakan pelakon watak The High Evolutionary dalam Guardians of the Galaxy Vol. 3, Chukwudi Iwuji mungkin berada dalam senarai untuk watak Lex Luthor.

Guardians of the Galaxy Vol. 3,

Untuk watak Superman, Hoult mungkin bersaing dengan beberapa nama selepas terdapat spekulasi yang mengatakan bahawa pelakon David Corenswet (Pearl), Jacob Elordi (Euphoria), dan Andrew Richardson turut diintai untuk memainkan peranan Man of Tomorrow itu.

Selain itu juga, watak Lois Lane turut tidak terkecuali dengan spekulasi apabila nama-nama seperti Emma Mackey (Barbie), Rachel Brosnahan (The Marvelous Mrs. Maisel), Phoebe Dynevor (Bridgerton), dan Samara Weaving (Scream VI) telah dikaitkan dengan watak itu.

“Superman: Legacy ialah asas sebenar visi kreatif kami untuk DC Universe. Superman bukan sahaja bahagian ikonik dalam tradisi DC, dia juga watak kegemaran pembaca buku komik, penonton filem terdahulu dan peminat di seluruh dunia,” kata Gunn semasa pengumuman jadual DCU.

“Saya tidak sabar untuk memperkenalkannya. versi Superman kami yang penonton akan dapat mengikuti dan mengenali merentasi filem, filem, animasi dan permainan.”

Superman: Legacy akan ditayangkan di pawagam pada 2025.


Gemma Chan Bawa Watak Villain Dalam Filem Captain Marvel

Bintang filem Transformers: The Last Knight, Gemma Chan akan menyertai Brie Larson dan Jude Law dalam filem Captain Marvel dengan membawakan watak villain, Minn-Erva.

Minn-Erva merupakan perisik Kree yang menggunakan alias Doctor Minnerva semasa menyusup masuk ke komuniti manusia. Minn-Erva memiliki kuasa dan abiliti mirip seperti Carol Danvers aka Captain Marvel dan juga pakar dalam bidang genetik.

Selain Brie Larson, Jude Law dan Gemma Chan, Captain Marvel turut dibintangi oleh Sammuel L. Jackson yang akan membawakan watak Nick Fury sewaktu muda, DeWanda Wise dan Ben Mendelsohn,

Anna Boden dan Ryan Fleck mengarahkan filem Captain Marvel kini sedang dalam penggambaran. Manakala skrip ditulis oleh Geneva Robertson-Dworet, Meg LeFauve dan Nicole Perlman. Captain Marvel akan ditayangkan 8 Mac 2019


Aquaman and The Lost Kingdom Terpaksa Melakukan Penggambaran Semula Untuk Kali Ke-3

Bukan rahsia lagi bahawa Aquaman and the Lost Kingdom mengalami perjalanan yang bergelora ke pawagam, menukar tarikh tayangan beberapa kali di tengah-tengah khabar angin tentang tayangan ujian yang gagal.

The Hollywood Reporter melaporkan perkembangan terkini filem DCEU yang akan datang itu, dengan mengesahkan bahawa penggambaran semula ketiga telah berlangsung pada Jun yang lalu di New Zealand dengan penglibatan Jason Momoa dan Patrick Wilson.

Laman itu turut menyebut rakaman tambahan ini ‘tidak pernah berlaku’ dalam mana-mana projek filem blockbuster.

Filem kedua Aquaman ini pada asalnya telah selesai penggambaran pada Januari 2022, dan telah membuat tayangan ujian pada musim panas yang lalu.

Dan sejak dari itu, dua penggambaran semula telah dilakukan diikuti ‘beberapa tayangan ujian yang tidak berjalan lancar.’

Salah satu penggambaran semula itu melibatkan campurtangan bos Warner Bros. Micheal De Luca dan Pamela Abdy, yang mengambil-alih peranan kreatif dengan terlibat secara langsung dalam proses suntingan.

Bagaimanapun, versi tersebut turut gagal semasa tayangan ujian, malah lebih teruk berbanding tayangan ujian sebelumnya, sekaligus mendorong lebih banyak proses penggambaran semula.

Menurut THR lagi, salah satu sebab penggambaran semula adalah …Batman.

Batman versi Micheal Keaton pada asalnya akan muncul dalam Aquaman and the Lost Kingdom dengan peranan barunya yang mirip seperti versi DCEU Nick Fury.

Bagaimanapun, disebabkan filem itu akan ditayangan selepas The Flash, perancangannya telah diubah, dan penggambaran semula telah dibuat bagi menggantikan Keaton dengan Ben Affleck.

Kini, memandangkan filem itu tidak lagi menampilkan Batman, bos DC Studios yang baru, James Gunn dan Peter Safran tidak mahu menjanjikan masa depan DC yang samar, lebih-lebih lagi selepas mereka telahpun membuat perancangan reboot DCU.

Selepas tayangan ujian pada Februari dan April, Gunn dan Safran telah meluluskan penggambaran semula selama 5 hari.

Nampaknya, seperti The Flash, Warner Bros. turut melabur lebih banyak wang untuk filem Aquaman and the Lost Kingdom, memandangkan mereka percaya bahawa filem itu mungkin boleh mengulangi pencapaian filem pertamanya.

Namun sejak akhir-akhir ini, filem-filem DC gagal menunjukkan prestasi baik di box office dengan Shazam! Fury of the Gods dan The Flash telah memasuki senarai filem yang gagal pada tahun ini.

Adakah filem kedua Aquaman akan mengalami nasib yang sama? kita nantikan apabila ia ditayangkan di pawagam 20 Disember ini.


Ghost In The Shell Review

Genre : Aksi / Sains Fiksyen / Drama / Jenayah

Pelakon : Scarlett Johansson, Takeshi Kitano, Michael Pitt, Pilou Asbæk, Chin Han dan Juliette Binoche

Tarikh Tayangan : 30 Mac 2017

Major Mira Killian merupakan cyborg yang pertama di dunia yang mempunyai jiwa. Major mampu membuat keputusan sendiri, melanggar arahan dan berlainan dengan robot biasa yang tidak mempunyai perasaan, Major seringkali merasa kekosongan dalam dirinya. Bayangan yang entah dari mana selalu mengganggu Major menyebabkan dia selalu tertanya siapa dirinya yang sebenar. Diakui oleh penciptanya Dr Oulett, Major asalnya seorang manusia. Ya! Seorang gadis yang kehilangan segala-galanya dalam satu kemalangan besar. Akibat kecederaan teruk pada badannya, Major diberi kehidupan baru dalam badan baru dan identiti baru.

Krisis bermula apabila pegawai dan penyelidik dari Hanka Robotics, antara organisasi besar yang juga terlibat dalam penciptaan Major, mula diburu dan dibunuh oleh pengganas yang bernama Kuze. Major merupakan agen yang bertugas dalam Seksyen 9 yang merupakan agensi keselamatan awam ditugaskan menyiasat dan menyelesaikan kes-kes ini. Penyiasatan Major membawanya bertemu Kuze yang menceritakan bahawa Hanka Robotic bukan menyelamatkan mereka sebaliknya merampas kehidupan mereka. Major merasa was-was dan mula menyelidik asal usul dirinya yang membawa kepada konflik antara Major dengan syarikat Hanka Robotics, Seksyen 9 dan Kuze.

Mendapat klu dari Dr. Oulett,  Major akhirnya mendapat tahu bahawa Hanka Robotics menangkap manusia untuk dijadikan sebagai tikus makmal.  Motoko Kusanagi adalah asal usul Major merupakan gagis Jepun yang ditangkap dan dijadikan bahan ujikaji no 99 kerana kegagalan 98 subjek ujikaji sebelumnya. Asal usul Kuze turut diketahui kerana dia juga salah satu daripada ujikaji yang gagal. Dengan sokongan pasukan Seksyen 9 akhirnya Hanka Robotics ditewaskan.

Boleh dikatakan peminat-peminat manga atau anime di seluruh dunia agak skeptikal apabila produksi dari barat mengambil langkah membuat filem adaptasi manga dan anime. Kegagalan adaptasi seperti filem Dragonball Evolution, Speed Racer dan Street Fighter membuatkan peminat berasa bimbang apakah nasib yang sama akan terjadi kepada filem Ghost In the Shell ini. Kontroversi ‘whitewashing’ dengan pemilihan Scarlett Johansson sebagai teraju utama juga menjadi sebab filem ini dilabelkan akan gagal walaupun Mamoru Oshii – pengarah asal (filem anime) – mengatakan Major Mira Killian tiada bangsa kerana ianya cyborg maka tiada isu ‘whitewashing’.
Namun setelah melihat hasil akhir filem ini di pawagam kami berani mengatakan ini adalah antara filem adaptasi anime terbaik dibikin Hollywood berbanding dengan adaptasi lain yang pernah ditayangkan di negara kita. Kemungkinan fan-based besar yang dimiliki francais Ghost In The Shell ini berjaya mengekang produksi Hollywood dari membuat plot dan jalan cerita yang syok sendiri. Tetapi jalan cerita filem ini agak pantas dan sukar bagi kami untuk merasai emosi Major Mira Killian yang begitu ingin tahu akan masa silammya sebelum dia diubah menjadi cyborg yang mempunyai jiwa. Konflik dalaman dalam diri Major agak ringan seperti Major sudah terima takdir dirinya sebagai robot berperasaan. Bahagian aksi dan lawan sebenarnya agak biasa dan tidak mencapai jangkaan kami. Filem ini juga ada mengambil idea dari filem anime asal Ghost In The Shell (1995) dengan beberapa babak yang serupa dengan anime.

Intipati asal manga dan anime Ghost In The Shell menunjukkan bahawa manusia sudah kehilangan moral dan kepercayaan terhadap manusia itu sendiri. Kemajuan menyebabkan manusia lupa adanya tuhan dan mula melakukan perkara-perkara yang luar fiil alam seperti menukarkan anggota badan dengan mesin supaya dapat jadi lebih kuat dan lain-lain. Namun dalam filem ini, situasi itu tidak dapat diterap dengan baik. Ini menjadikan filem Ghost In The Shell ini tiada beza dengan filem sains fiksyen yang lain.
Rating: 7/10


Willem Dafoe Sertai Sekuel Beetlejuice Yang Diterajui Jenna Ortega

Bintang terkenal, Willem Dafoe disahkan membintangi filem sekuel Beetlejuice 2.

Menurut laporan, Dafoe akan memainkan watak pengawai berkuasa di alam kematian, bagaimanapun, maklumat lanjut mengenai peranannya itu masih belum didedahkan. Butiran plot filem akan juga disimpan rapi, dan peminat yang menantikan sekuel filem ini hanya mengentahui tarikh tayangan filem tersebut iaitu pada 6 September 2024.

Dafoe menyertai barisan pelakon bintang yang terdiri daripada Michael Keaton, yang meneruskan peranannya sebagai Beetlejuice, manakala Winona Ryder akan kembali memainkan peranannya sebagai ibu kepada watak Jenna Ortega. Catherine O’Hara, Justin Theroux dan Minica Bellucci juga akan muncul dalam filem akan datang.

Beetlejuice 2 sekali lagi diarahkan oleh Tim Burton, dan ini menandakan kepulangan Burton sebagai pengarah selepas kali terakhir mengarahkan filem aksi-langsung Disney, Dumbo pada 2019.

Projek sekuel ini telah dibangunkan selama tiga dekad, dan perancangan awal Burton adalah menetapkan latarbelakang sekuel di Hawaii.

Beetlejuice dibintangi Michael Keaton, Winona Ryder, Catherin O’Hara, Jeffrey Jones, Alec Baldwin, dan Geena Davis. Filem ini berkisarkan tentang pasangan suami isteri yang telah meninggal dunia yang meminta khidmat poltergeist yang menjengkelkan dan nakal dari Netherworld untuk menakutkan penghuni di bekas rumah mereka.

Sejak penampilan sulungnya, ia memperoleh kejayaan kritikal dan komersial dengan kutipan box office lebih $73 juta. Disebabkan kejayaan dan pengaruh budaya pop, ia telah menghasilkan siri animasi, permainan video dan muzikal pentas.


Netflix Dedahkan Trailer Pertama Siri Anime TRANSFORMERS: WAR FOR CYBERTRON

Peminat-peminat Transformers diminta bersedia! laman penstriman atas talian Netflix, telah melancarkan trailer pertama siri anime tiga bahagian Transformers: War for Cybertron, yang dihasilkan studio Rooster Teeth.

Rakaman yang mula didedahkan pada Sabtu yang lalu menawarkan sekilas pandangan yang mengiurkan Chapter 1, subtitled Siege. Ia menunjukkan saat akhir perang saudara diantara Autobots dan Decepticons yang memecahbelahkan planet Cybertron. Megatron (disuarkan oleh Jason Marnocha) digoda untuk mengunakan sumber kuasa dan kehidupan Cybertron iaitu Allspark, dalam usaha menewaskan Autobots dan menyatukan rakyatnya. Diketuai oleh Optimus Prime (Jake Foushee), wira tersebut merangka beberapa siri serangan balas bagi menghalang Megatron dari mendapatkan Allspark.

Siri anime ini dihasilkan dalam bentuk trilogi iaitu Chapter 2, subtitled Earthrise, manakala subtitle untuk Chapter 3 belum didedahkan.

Antara pelakon suara adalah Linsay Rousseau (Elita-1), Joe Zieja (Bumblebee), Frank Todaro (Starscream), Rafael Goldstein (Ratchet), Keith Silverstein (Jetfire), Todd Haberkorn (Shockwave, Red Alert), Edward Bosco (Ultra Magnus, Soundwave), Bill Rogers (Wheeljack), Sophia Isabella (Arcee), Brook Chalmers (Impactor), Shawn Hawkins (Mirage), Kaiser Johnson (Ironhide), Miles Luna (Teletraan I, Cliffjumper),dan Mark Whitten (Sideswipe, Skywarp).

Transformers: War for Cybertron masih belum memiliki tarikh siaran


“Captain Marvel Tidak Terlibat Dalam Infinity War” – Joe Russo

Brie Larson sebelum ini dilaporkan akan menyertai barisan pelakon untuk filem Avengers: Infinity War selepas namanya tersenarai dalam senarai yang dikeluarkan oleh laman web IMDb. Walaupun namanya tidak disahkan secara rasmi, banyak khabar angin mengatakan Brie Larson akan membuat kemunculan sebagai Captain Marvel pada tahun 2018 iaitu dalam filem Infinity War.

Namun berita terbaru yang dikeluarkan dari laman web Screenrant, salah seorang pengarah filem Infinity War, Joe Russo mendedahkan, Brie tidak terlibat dalam projek filem Avengers 3.

“She’s not in Avengers 3.” – Joe Russo

“She’s not in Avengers 3.” – Joe Russo

Bagaimanapun, tidak diketahui sama ada Captain Marvel akan terlibat dalam Avengers 4 yang turut diarahkan oleh pengarah terbabit bersama-sama Anthony Russo.

Sebelum ini, Marvel Studio telah mendedahkan beberapa details mengenai filem Captain Marvel dimana ia dilaporkan akan berlatarbelakangkan zaman 90-an selain penglibatan Nick Fury dalam filem tersebut serta Skrull yang menjadi watak villain.

Jadi kepada peminat Captain Marvel, kita terpaksa menunggu sehingga tahun 2019 untuk melihat kemunculan pertamanya dalam dunia Marvel Cinematic Universe menerusi filem solonya, Captain Marvel.


Nightwing Dimasukkan Dalam Senarai Filem DCEU

Warner Bros.dan DC telah mengumumkan filem terbaru dalam dunia cinematik DC (DCEU) mereka iaitu Nightwing. Menurut laporan Hollywood Reporter, dengan pengumuman filem terbaru itu, mereka dengan pantas mengambil pengarah filem The Lego Batman, Chris McKay untuk mengambil kerusi panas tersebut.

Selain itu juga, penulis skrip filem The Accountant dan The Judge, Bill Dubuque pula diberi tanggungjawab untuk menulis skrip filem berkenaan.

Bagi yang tidak tahu, Nightwing adalah bekas sidekick / Robin kepada Batman yang mana alter ego nya adalah Dick Grayson. Karakter tersebut berada disisi Batman selama bertahun-tahun dalam dunia komik sebelum Dick mengambil keputusan meninggalkan Batman dan menjadi Nightwing untuk menjaga bandar berdekatan Gotham City iaitu Bludhaven.

Karakter Dick Grayson aka Nightwing ini banyak membuat kemunculannya samada dalam filem mahupun animasi, cuma karakter tersebut membawa watak Robin. Yang terbaru, Dick Grayson muncul dalam filem animasi The Lego Batman dan menjadi sidekick kepada Batman.

Filem Nightiwing menjadi karya terbaru DCEU dan menyertai beberapa filem yang akan dan sedang dalam pembikinan seperti Justice League, Wonder Women, Aquaman, Shazam, Flash, Green Lantern dan lain-lain lagi,

Cuma tidak pasti bagaimana pengaruh Nightwing ini dalam dunia DCEU dan bagaimana ia muncul, samada selepas filem The Batman atau ia muncul dalam filem The Batman terlebih dahulu dan menjadi filem solo kemudiannya.

Dengan pengumuman terbaru ini pasti akan mengembirakan peminat-peminat DCEU memandangkan semakin banyak superhero-superhero DC di Live Action kan oleh mereka untuk peminat


Mereka Perlu Menyelamatkan Shaggy & Scooby-Doo Dalam Trailer Terbaru SCOOB!

Warner Bros. Animation telah melancarkan trailer kedua yang juga terakhir filem animasi Scoob yang menayksikan Fred, Daphne dan Velma perlu mengejar masa mencari Shaggy dan Scooby-Doo yang diculik. Anda boleh saksikan trailer menerusi pemain video dibawah.

Scoob ditulis oleh Matt Lieberman (The Addams Family) dan diarahkan oleh Tony Cervone (Space Jam). Ianya mengisahkan tentang kumpulan penyiasat misteri yang perlu bergabung dengan karakter dari ‘universe’ Hanna-Barbera yang lain dalam usaha menyelamatkan dunia dari supervillain Dick Dastardly.

Barisan pelakon terdiri daripada Zac Efron sebagai Fred Jones, Amanda Seyfried sebagai Daphne Blake, Will Forte sebagai Norville “Shaggy” Rogers, Gina Rodriguez sebagai Velma Dinkley, Tracy Morgan sebagai Dick Dastardly dan Frank Welker sebagai Scooby-Doo. Turut sertai barisan pelakon adalah Mark Wahlberg dan Jason Issacs serta Ken Jeong dan Kiersey Clemons.

Scoob akan ditayangkan pada 15 Mei 2020.


Penjara dan Zombi, Kombinasi Menakutkan Dalam Trailer “A Patients Of A Saint”

TGV Pictures membawakan kepada peminat tempatan sebuah filem seram berjudul A Patients of a Saint, yang mengabungkan tema penjara dan zombi untuk menjadi sebuah filem yang menakutkan. Anda boleh saksikan trailer filem ini dipemain video dibawah.

Ujian perubatan yang menakutkan kebanyakannya berlaku di pulau St. Leonards di utara Atlantik, yang menjadi penjara bagi beberapa penjenayah paling kejam di dunia. Cara untuk mereka keluar dari penjara itu adalah dengan menjalani ujian tersebut. Namun malapetaka berlaku menyebabkan banduan, doktor dan pengawal perlu bersatu bagi mengelak daripada terkena virus berbahaya yang mengubah orang yang dijangkiti menjadi zombi.

Filem terbitan produksi dari British ini diarahkan oleh Russell Owen berdasarkan lakon layar yang ditulis secara bersama dengan penulis Matthew J Gunn.

A Patients of a Saint dibintangi pelakon seperti Philip McGinley, Jessie Williams, Christopher Dunne serta Jane Garda. Peminat dapat menyaksikan filem ini mulai 5 Disember ini.


DC FanDome: Rakaman Pertama THE SUICIDE SQUAD Menjanjikan Aksi Penggembaraan Yang Hebat

Semasa hadir di acara DC FanDome, pengarah James Gunn mengambil kesempatan untuk mendedahkan rakaman terbaru The Suicide Squad yang cukup hebat. Anda boleh saksikan rakaman tersebut dibawah.

The Suicide Squad dibarisi pelakon seperti John Cena, Jai Courtney, Joaquín Cosío, Joel Kinnaman, Maylin Ng, Flula Borg, Juan Deigo Botto, Storm Reid, Pete Davidson, Taika Waititi, Alice Brage, Tinashe Kajese, Daniela Melchior, Peter Capaldi, Julio Ruiz, Jennifer Holland, Viola Davis, Idris Elba, dan Margot Robbie.

Davis, Robbie, Courtney, dan Kinnaman semuanya akan memainkan peranan yang sama dalam film 2016, masing-masing akan muncul sebagai Amanda Waller, Harley Quinn, Captain Boomerang, dan Rick Flag.

Michael Rooker akan bermain Savant, Flula Borg sebagai Javelin, David Dastmalchian sebagai Polka Dot Man, Daniela Melchior sebagai Ratcatcher 2, Idris Elba sebagai Bloodsport, Mayling NG sebagai Mongal, Peter Capaldi sebagai Thinker, Alice Braga sebagai Solsoria , Pete Davidson sebagai Blackguard, Natha Fillion sebagai TDK, Sean Gunn sebagai Weasel, John Cena sebagai Peace Maker dan Steve Ageesebagai King Shark.

Filem terbaru ini ditulis dan diarahan Gunn, manakala Charles Roven dan Peter Safran sebagai penerbit.

The Suicide Squad akan menemui penonton pada 6 Ogos 2021.


6 Sebab Kenapa Anda Perlu Menonton Filem Geran

Filem terbaru tempatan berjudul Geran baru sahaja memulakan tayangannya pada 10 Oktober yang lalu. Setakat ini, Geran berjaya mencipta kejutan apabila menduduki senarai top 10 dalam carta panggung wayang GSC, suatu pencapaian yang cukup membanggakan untuk sebuah filem kerdil yang bukannya datang dari studio besar serta tidak memiliki pelakon ternama.

Kami yang telah menonton filem ini lebih awal mengakui, Geran adalah antara salah satu filem tempatan yang paling berkualiti pernah dihasilkan setakat ini. Oleh sebab itu, kami sangat menyarankan kepada anda diluarsana untuk menyokong filem ini dengan beramai-ramai menyaksikannya dipawagam. Bukan apa, agak merugikan jika filem yang sebegini baik gagal dipentas box office tempatan.

Jadi, kami di Kakimuvee ingin ‘meracun’ anda dengan berikan 6 sebab kenapa anda perlu menyaksikan filem Geran dipawagam sementara ianya masih ditayangkan!

1. Dibarisi Pelakon Yang Mahir Dengan Seni Silat

Geran mungkin tidak dibarisi pelakon-pelakon ternama, namun terdapat satu pakej yang sangat penting dan sukar untuk dicari, iaitu kebolehan dalam mempraktikan seni silat sewaktu lakonan. Boleh dikatakan, hampir kesemua watak utama mahir dalam seni silat. Pelakon Koharullah Abd Majid misalnya, merupakan seorang guru silat dan bekas pesilat negara, begitu juga pelakon wanita filem iaitu Feiyna Tajudin yang membawakan watak Fatimah, mahir dalam seni silat.

Anda rindu dengan kelibat Eman Manan? takpa, anak saudaranya ada dalam filem Geran dan dia juga mahir dalam seni silat iaitu Fad Anuar. Pelakon-pelakon tambahan dalam filem ini juga merupakan pesilat-pesilat, pendek kata seni silat dalam filem Geran sangat tulen, kerana ia dipraktikan oleh para pelakon yang sememangnya memiliki kebolehan dalam seni mempertahankan diri tradisi Melayu itu.

2. Mengangkat Seni Silat Pusaka Gayong ke layar perak

Filem ini mengangkat seni silat Pusaka Gayong ke layar perak. Lebih menarik, ia turut melibatkan individu penting dalam dunia persilatan seperti Guru Utama Pusaka Gayong, Datuk Raja Majid Md Isa, Kasturi, Samsunputra, Azlan Komeng dan ramai lagi pesilat dari enam perguruan berbeza.

Antara elemen penting dalam filem Geran adalah adegan aksinya. Secara jujurnya, anda akan terasa cukup puas melihat segala adegan aksi filem, terutamanya apabila menginjak dibahagian pertengahan filem. Antara babak yang harus anda beri perhatian adalah pertarungan watak Fatimah dengan penjahat. Bukan senang hendak melihat seorang gadis Melayu yang cukup ayu membelasah penjahat sehingga lunyai. Begitu juga ‘final fight’, anda akan terasa aura filem Merantau / Ong Bak dalam filem ini dimana watak utama iaitu Ali perlu berhadapan dengan puluhan lawannya. Oh ya! segala adegan aksi dalam filem ini dibuat tanpa bantuan CGI dan tidak menggunakan ‘stuntman’, jadi aksinya memang ‘pure’!!!

4. Sarat dengan pengajaran dan dakwah

Disebalik paparan aksi, Geran juga turut menyelitkkan elemen-elemen dakwah dan pengajaran. Filem ini banyak mengajar erti hubungan kekeluargaan, kesabaran, mempertahankan maruah serta memberikan sedikit ilmu agama supaya ia menjadi peringatan dan panduan kepada penonton. Malah beberapa ‘line’ dialog yang diucapkan watak antagonis juga mempunyai maksud-maksud tersirat dan memberi makna yang cukup mendalam. Senang cerita, Geran bukan sekadar filem aksi, ianya juga mempunyai jiwa yang mampu menjentik hati nurani penonton.

Walaupun dihasilkan dengan modal yang cukup terhad, tanpa dana dari mana-mana pihak, Geran masih mampu memberikan sebuah karya yang cukup berkualiti, baik dari segi penceritaan, lakonan dan kualiti teknikal filem. Meskipun terdapat kekurangan pada sesetengah bahagian filem, terutamanya dari aspek teknikal, pujian harus kepada pasukan produksi dan barisan kreatif filem ini kerana mampu menutup kelemahan dengan memberikan sebuah filem yang peminat mahukan selama ini, serta sebuah naskah yang cukup berkualiti.

6. Menggunakan loghat Melayu Kedah dan suasana kampung.

Jika anda gemarkan sebuah filem yang menggunakan loghat sesebuah negeri, anda boleh menonton filem Geran, kerana hampir 100% dialog dalam filem ini menggunakan loghat Melayu Kedah sepenuhnya. Selain itu juga, Geran turut keluar dari klise filem-filem tempatan apabila memaparkan suasana perkampungan serta kehidupan golongan marhaen.

Jadi kepada yang anda yang masih belum menyaksikan filem Geran, kami sarankan kepada anda agar tidak melepaskan peluang menyaksikan filem ini dipawagam. Sokongan anda sangat bermakna, dan secara tidak langsung ia dapat membantu industri filem tempatan agar terus dapat menghasilkan karya-karya yang berkualiti.

Klik sini untuk membaca ulasan Kakimuvee mengenai filem Geran.


One Two Jaga Diboikot Warga PDRM?

Filem terbaru arahan Nam Ron, One Two Jaga dilaporkan telah ‘diboikot’ warga Polis Diraja Malaysia (PDRM). Menurut laporan dari Utusan Malaysia, mereka semua bersepakat tidak menyokong filem arahan Nam Ron itu dengan tidak membawa ahli keluarga menonton di pawagam.

Isu rasuah dikalangan penguatkuasa yang ditonjolkan dalam filem One Two Jaga menjadi punca ia diboikot oleh warga PDRM.

Sementara itu, penerbit One Two Jaga, Bront Palarae menyatakan dia amat terkejut dan berharap pemboikotan itu tidak berlaku. Katanya, hal ini kerana PDRM sendiri amat menyokong dari awal malah Bukit Aman juga meluluskan skrip One Two Jaga selepas ditapis.

“Perlu lihat dalam konteks yang lebih besar, filem ini turut mengupas cabaran PDRM untuk perangi penyakit rasuah.Bagi saya, ia (rasuah) kes terpencil, bukannya satu institusi terlibat. Kita juga ketengahkan usaha dan ketegasan PDRM untuk banteras rasuah,” katanya.

One Two Jaga yang kini ditayangkan di pawagam antara lain berkisar kepada kisah pendatang haram yang menjadi mangsa sindiket dan hubung kaitnya dengan rasuah dalam kalangan anggota serta pegawai polis.

Selain Zahiril Adzim dan Rosdeen Suboh, ia turut menampilkan dua pelakon Indonesia, Ario Bayu dan Asmara Abigail serta pelakon Filipina, Timothy Castillo


Leigh Whannell Bangunkan Siri Sekuel UPGRADE

Selepas dua tahun ditayangkan, filem aksi cyberpunk Upgrade sekali lagi akan menemui penonton, cuma kali ini dalam bentuk siri televisyen.

Menurut Deadline, pengarah Leigh Whannell (The Invisible Man) akan berkerjasama dengan Blumhouse Production untuk hasilkan siri sekuel Upgrade.

Siri adapatasi ini akan dibuat secara bersama oleh Whannell dan pencipta siri Treadstone, Tim Walsh. Mereka juga disertai penulis siri The Purge, Krystal Ziv Houghton dan James Roland.

Ditetapkan beberapa tahun selepas filem pertama, siri ini akan memperluaskan dunia Upgrade dengan cip implan STEM telah berevolusi dan memiliki perumah baru. Pihak kerajaan akan menggunakan semula STEM untuk membantu membendung penjenayah aktiviti.

Siri sekuel ini merupakan projek televisyen pertama Whannell selepas terlibat dalam dunia perfileman selama 15 tahun.

Upgrade mengisahkan tentang seorang lelaki, Grey Trace yang ingin membalas dendam terhadap perompak yang telah membunuh isterinya dengan kejam dan menyebabkannya lumpuh. Satu hari, Trace telah didatangi seorang lelaki billionaire yang menawarkannya satu experimen yang akan menyembuh badannya lumpuh dan ‘upgrade’ (naiktaraf) kemampuan badannya  dengan meletakkan satu impan yang dikenali sebagai STEM. Impan tersebut akan memberikan satu abiliti fizikal yang sangat hebat kepada Trace dan atas kelebihan yang ada pada dirinya, dia mula memburu pembunuh yang menyebabkan kematian isterinya dan hampir menyebabkan dia mati.


Marvel Studios Akan Mulakan Perancangan Karakter Marvel Milik Fox Tahun Hadapan

Selepas Disney berjaya membeli aset milik Fox baru-baru ini, dijangkakan pergabungan kedua-dua syarikat besar dalam dunia perfileman itu akan selesai sepenuhnya tahun hadapan.

Bagi anak syarikat Disney iaitu Marvel Studios, tahun hadapan merupakan tahun yang besar buat mereka kerana karakter-karakter Marvel milik Fox akan berada dibawah jagaan mereka.

Ketika bercakap dalam rancangan radio Playback with Kris Tapley, presiden Marvel Studios, Kevin Fiege mendedahkan bahawa pihak mereka berkemungkinan besar akan memulakan perancangan filem-filem Marvel milik Fox pada pertengahan tahun hadapan.

“No, not yet, but we’ve been told it’s looking very, very good and could happen in the first six months of next year … The notion of the characters that had previously been under a Fox agreement coming back is great. It’s nice when a company that created all these characters can have access to all those characters. It’s unusual not to; Marvel’s been in a unique position to not have access to those characters for a long time … But in terms of actually thinking about it and actually planning things, we haven’t started that yet.”

Jadi kepada peminat filem Marvel, tak sabar melihat X-Men atau Fantastic Four versi Marvel Studios? Kita nantikan tidak lama lagi.


Lihat transformasi Dr. Jekyll & Mr Hyde dalam featurette baru filem The Mummy keluaran Universal Pictures

Universal Picture telah mengeluarkan satu featurette di belakang tabir baru untuk filem yang akan datang mereka, The Mummy yang memberikan kita melihat transformasi pertama Dr. Jekyll yang dilakonkan oleh Russell Crowe.

Menerusi featurette ini juga menampilkan tengkorak dracula, memberikan kita petunjuk tentang kemunculan Dracula dalam Universal Monsters Universe yang baru! Count Dracula sebelum ini dimainkan oleh Luke Evans pada tahun 2014 dalam Dracula Untold, yang akan menjadi sebahagian daripada Monsters Universe.

Belum diumumkan lagi pelakon yang akan menjadi karakter Dracula. Tidak diketahui samaada aktor Luke Evans ataupun bukan bukan.


Trailer Terakhir Godzilla: King of the Monsters Paparkan Pertarungan Hebat Antara Kaiju

Kurang beberapa hari sahaja lagi sebelum peminat menyaksikan filem Godzilla: King of the Monsters. Bagi merancakkan lagi keinginan untuk menonton filem epik itu, mari kita tonton trailer Godzilla: King of the Monsters yang mana ia menunjukkan pertarungan yang cukup ‘intense’ antara dua kaiju yang bermusuhan iaitu Godzilla & King Ghidorah,

Sekuel Godzilla ini diarahkan oleh Michael Dougherty manakala skrip ditulis oleh Dougherty sendiri bersama-sama Zach Shields.

Antara pelakon yang membintangi filem ini adalah Vera Farmiga, Millie Bobby Brown disamping dua pelakon dari filem pertama, Sally Hawkins dan Ken Watanabe serta beberapa pelakon lain iaitu Bradley Whitford, Thomas Middleditch, Charles Dance, O’Shea Jackson Jr., Aisha Hinds dan Zhang Ziyi

Godzilla: King of the Monsters akan memberi fokus kepada agensi rahsia kerajaan yang dikenali sebagai Monarch berhadapan dengan beberapa lagi raksasa selain Godzilla yang mula muncul. Mereka perlu merangka strategi serta perancangan rapi untuk melindungi manusia dari raksasa-raksasa selain Godzilla iaitu Mothra dan Rodan, serta musuh ketat kepada Godzilla, King Ghidorah.

Godzilla: King of the Monsters dijangka akan ditayangkan pada 30 May 2019